Instagram тарихидаги энг машҳур сурат эълон қилинди » Ўзбекистон янгиликлари – Zamin.uz\n01 июль 2015, 16:06\nАмерикалик фотомодель Кендалл Женнернинг фотосурати Instagram тарихидаги энг машҳур сурат деб тан олинди. The Independent хабарига асосланиб Daryo нашри хабар беришича, 2015 йил майида жойлаштирилган фотосурат 2,6 миллионта лайк йиққан.\n19 ёшли Женнер ўз саҳифасига жойлаштирган суратда унинг оқ либосда полда ётганини, ёйилиб турган соч толаларидан эса юракча кўринишидаги шакллар ясалганини кўриш мумкин.\nInstagram’даги машҳурлик бўйича аввалги рекорд телеюлдуз Ким Кардашьян ва рэпер Канье Уэстнинг никоҳ маросими тасвирланган фотосуратга тегишли эди. 2014 йил май ойида Италияда олинган сурат 2,4 миллионта лайк тўплаганди.\nЖеннер жаҳондаги энг талабгир ёш моделлардан бири ҳисобланади, у шунингдек «Кардашьян оиласи» номли реалити-шоудаги иштироки билан ҳам танилган. Кендалл – телеюлдуз Ким Кардашьяннинг ўгай синглисидир.\nЯнгиликлар » Технология » Instagram тарихидаги энг машҳур сурат эълон қилинди


ОАВ: Трамп Trump University иши бўйича 25 миллион доллар товон пули тўлайди\n12:58 / 19.01.2017\nАҚШнинг сайланган президенти Дональд Трамп Trump University иши бўйича 25 миллион АҚШ доллари миқдорида товон пулларини тўлаб беради. Уни фирибгарликда айблаб судга беришганди. Бу ҳақда CNN канали хабар бермоқда.\n«Trump University номи билан машҳур Trump Entrepreneur Initiative ташкилоти чоршанба куни товон пулларини тўлаб беради», - деб хабар берди телеканал шикоят аризаси билан чиққан фуқаролар адвокатига асосан.\nТаъкидланишича, келишувга ўтган йилнинг ноябрь ойида, президентлик сайловларидан сўнг келинган. Бу сайланган президентнинг судда гувоҳлик беришидан сақлаб қолди. Маълумот Нью-Йорк штати бош прокурори Эрик Шнайдерман томонидан ҳам тасдиқланди.\nTrump University’га 2013 йилда айбловлар қўйилганди. Уни ўз талабаларини алдаш орқали уларга керакли бўлмаган дастурлар учун пул тўлашга мажбурлаганликда гумон қилишмоқда.\nДональд Трамп Trump University


Дунë, 17 декабр 2003\n22 январ 2020, Тошкент вақти: 20:23\nчоршанба 17 декабр 2003\nБМТ Бош Котиби ҳокимиятни ироқликларга топшириш тарафдори\nA. ARAL БМТ Бош Котиби Хавфсизлик Кенгашининг 16 декабрдаги йиғилишида сўзлаган нутқида, ҳокимиятни АҚШ етакчилигидаги коалициядан Ироқ муваққат ҳукуматига топшириш, кечиктириб бўлмайдиган иш эканлигини таъкидлади.\nГрузиянинг янги ташқи сиёсати қандай бўлади?\nФарангис Саид 16-17 декабр кунлари Грузия янги Ташқи ишлар вазири Тедо Жапаридзенинг Москвага ташрифи бўлиб ўтди. Ташриф давомида расмий Россия Ташқи ишлар вазирининг биринчи ўринбосари Валерий Лошинин ва Хавфсизлик Кенгаши Котиби Владимир Рушайло билан учрашди.\nдекабр 16, 2003\nСУРУНКАЛИ УРУШНИНГ ЯНА БИР ЖАНГИ\nСарвар УСМОН. Россия ахборот агентликлари хабарларига қараганда, 14 декабрдан 15-инчига ўтар кечаси, тунги соат учларда Россия чегарачиларига бир гуруҳ жанггари Доғистон ҳудудида пайдо бўлгани тўғрисида маълумот етиб келади. Уларни қўлга олишга отланган 9 чегарачи пистирмага учраб, нобуд бўлади. Шундан сўнг, жанггарилар Шаура қишлоғига кириб, маҳаллий касалхонани ўз назоратига олади.\nСаддам Хусайн устидан трибунал қачон ўтказилади?\nИроқ Бошқарув Кенгаши Саддам Хусайн режими даврида "Инсониятга қарши жиноятга" қўл урган "Баасчи"лар устидан ҳукм чиқариш учун махсус трибунал ташкил қилинишини билдирди.\nИқлим ўзгариши муаммолари\nA. ARAL Куни-кеча Италиянинг Милан шаҳрида жаҳонда иқлим ўзгаришига бағишланган 12 кунлик халқаро конференция бўлиб ўтди. БМТ ҳомийлигида амалга ошган ушбу анжуман иштирокчиларининг айтишича, глобал иқлим ўзгариши атроф-муҳит ва инсон саломатлигига салбий таъсир кўрсатмоқда. Мавзу тафсилотларини Азизулло Арол баҳам кўради.\nАҚШ ҳукумати қарори иттифоқчиларни норози қилди.\nИроқни қайта қуриш лойиҳаларида қатнашишдан четлатилган Франция, Германия, Канада ва Россия расмийлари АҚШ ҳукуматининг бу қарорига норозилик билдиришмоқда. Франция Ташқи ишлар вазирлиги матбуот котиби Эрве Ладсус мамлакат раҳбарияти мазкур қарорнинг халқаро қонунларга қанчалар мос келиши масаласини ўрганиб чиқаётганини маълум қилди.\nМАМЛАКАТ БИТТА. МУНОСАБАТ УЧ ХИЛ.\nРоссия МДҲ мамлакатлари орасида фақат Грузия билан виза тартиби ўрнатган эди. Сешанба, 9 декабрдан бошлаб, Москва Грузия таркибидаги Ажария мухтор республикаси аҳолиси учун Россияга кириш тартибини осонлаштирди. Хўш, Кремлнинг бундай қарор қабул қилишига нима сабаб бўлди? Расмий Москванинг бундай қадамидан асл мақсад ажарияликларга қулайлик яратишми ё унинг бошқа сиёсий мақсадлари борми?\n10 декабр Халқаро инсон ҳуқуқлари куни\nA. ARAL БМТ Бош Ассамблеяси бундан 55 йил муқаддам - 1948 йил 10 декабрда барча халқ ва давлатлар бажаришга интилиши лозим бўлган вазифа сифатида инсон ҳуқуқлари умумжаҳон декларациясини қабул қилди. Мазкур санадан буëн ярим асрдан кўпроқ вақт ўтганига қарамай инсон ҳуқуқлари соҳасидаги муаммоларга ечим топилганича йўқ.\nдекабр 09, 2003\nЕХҲТ: “ДУМА САЙЛОВЛАРИДА ДЕМОКРАТИК ПРИНЦИПЛАР ҚЎПОЛ БУЗИЛДИ”\nСарвар УСМОН. "Дейли Телеграф" газетаси Россия сайлов комиссиясининг сайловнинг Чеченистон бўйича натижалари тўғрисидаги маълумотларини келтиради. Ўша маълумотларга кўра, чеченистонлик сайловчиларнинг 80 фоизи "Единая Россия" партиясига - Чеченистондаги урушни тўхтатишни хаёлига ҳам келтирмаётган Президент Путинга тарафдор партияга, ҳокимият партиясига овоз берган эмиш. Буни қандай тушуниш мумкин? Ахир, расман тўхтаган деб баёнотлар берилаётган бўлсада, аслида ҳалигача давом этаётган иккинчи чечен урушида, тинч аҳоли орасидан 100 минг нафардан зиёд киши ўлдирилган бўлсаю яна одамлар сайловга борса ва деярли ҳаммаси Кремл учун овоз берса?\nИроқ раҳбарияти ишсизлик муаммосини ҳал этишга тайёрлигини маълум қилди\nИроқнинг янги раҳбарияти собиқ режимдан мерос қолган ишсизлик муаммосини ҳал этишга ҳаракат қилаётганини билдирмоқда. Ироқ Мехнат вазири муовини Нури Жафар бу хақда маълум қилар экан мамлакатда ишсизлар сони сўнгги ойларда сезиларли камайганини таъкидлади. Жафарга кўра, Саддам Ҳусайн режимининг сўнгги йиллари Ироқда ишсизлар сони аҳолининг 60 фоизини ташкил қилган. Олти ой олдин эсабу кўрсаткич 70 фоизгача кўтарилган.\nРоссия, АҚШ ва Марказий Осиё.\nХалқаро терроризмга қарши кураш жараёнида АҚШ Марказий Осиёга қўшинларини жойлаштириб, минтақага таъсирини кучайтирмоқда. Россия эса Марказий Осиёда ўз таъсирини қайта тиклашга уринмоқда. Айни пайтда, Хитой Қозоғистоннинг нефт ва газ соҳасига йирик сармоялар ётқизишни режалаган. Ҳиндистон ҳам сўнгги ойлар ичида Марказий Осиё давлатлари билан ҳамкорликни ривожлантиришга қаратилган муҳим қадамлар ташлади. Хусусан, Ҳиндистон Президенти, Бош вазири ва Ташқи ишлар вазири бирин-кетин Марказий Осиё давлатларига сафар қилдилар.


ЎзА - Ўзбек аноридан Францияда тайёрланган ичимлик Англияда харидоргир\n19.07.2018 17:09 Чоп этиш версияси\nҲозирда ҳам вино ишлаб чиқариш корхонлари ўз брендлари билан дунёнинг кўпгина давлатларида ўтказилган фестивалларда фаол иштирок этиб келмоқда. Сижжак, Ўзбекистон, Боғизағон ва бошқа номдаги маҳсулотлар шулар сирасидандир.\nЯқинда баъзи манбаларда Ўзбекистонда етиштирилган анор шарбатидан Францияда ликёр ишлаб чиқарилаётгани ҳақида миш-мишлар тарқалди. Биз ҳам бу маълумотга қизиқиб, “Ўзшаробсаноат”нинг мутахассисларига мурожаат қилдик. Улар худди шу хабарни ўзлари ҳам эшитгани, бироқ қўлларида аниқ , ишончли маълумотлари йўқлигини айтиб, бизни Сирдарё вилояти Мирзаобод туманидаги “Мирзаобод анор узумзорлари” агрофирмасига йўналтирди.\nАгрофирма раҳбари Жамшид Султоновнинг маълум қилишича, айни вақтда туманда 1,1 минг гектар анорзор ташкил қилинган. “Қора қайин”, “Қизил пўчоқ” каби навлар экилган анорзорлар яқин йилларда тўрт минг гектарга етказилади. 2021 йилда тўлиқ ҳосилга кирадиган бу дарахтлардан олинган ҳосилнинг асосий қисми қайта ишланар экан.\n– Энг муҳими соҳага кластер тизими татбиқ этилади, – дейди Ж.Султонов. – Хориждан келтирилган қайта ишлаш ускуналари кўмагидан ҳосилдан юқори сифатли анор шарбати ва ликёр тайёрлашни мўлжаллаб турибмиз. Ликёрни харидори тайёр, уни Англия ва Францияга экспорт қиламиз.\nЎзбек анорининг шарбатидан французлар тайёрлаётган ичимлик ҳақидаги саволимизга қисқа жавоб олдик.\n“Билишимча, Францияда тайёрланиб, Англияга ҳар бир шишаси 20 доллардан сотилаётган ликёрнинг номи ФАИР экан. Уни таркибида айнан Ўзбекистонда етиштирилган анор шарбати бор дейилмоқда. Биз ҳам яқин йилларда анор ва унинг шарбатини, ликёрни “Ўзбекистонда ишлаб чиқарилган” ёрлиғи билан экспорт қилишни бошлаймиз”.


Вебсайт ҳақида - Intangible Cultural Heritage of Uzbekistan\nЎзбекистон номоддий маданий мероси вебсайтига ҳуш келибсиз!\nЎзбекистон Республикасининг номоддий маданий мероси урф-одатларни, тасаввурлар ва ифодалар шаклларини, кўникмаларни, шунингдек, улар билан боғлиқ чолғу асбоблари, буюмлар, артефактлар ва маданий майдонларни акс эттиради.\nНомоддий маданий мерос оғзаки анъаналар, ижрочилик санъати, урф-одатлар, маросимлар, байрамлар, анъанавий ҳунармандчилик билан боғлиқ билим ва кўникмалар каби йўналишларида намоён бўлади.\nАнъанавий халқ маданияти Ўзбекистоннинг ҳозирги замон жамияти маданиятининг хилма-хил йўналишлари, турлари ва шаклларининг теран негизидир. Халқ маданиятининг оқимида одамнинг дунё ҳақида тасаввури, сиймолар ва тил тизими, эътиқод, билим ва кўникма, меҳнат, байрам ва маросимлар ҳаёти, фольклор тизими ҳосил бўлади. Анъанавийлик асосида нафақат инсонлар ҳамжамиятининг амалий фаолиятида тўпланган тажриба мустаҳкамланади, балки ижтимоий муносабатлар (оилавий, жамоа, меҳнат) меъёрлари йўлга қўйилади.\nҲозирда номоддий маданий мерос элементларининг кўриниши қуйидаги 5 та йўналишларида мавжуд.\n1. Ўзликни намоён этишнинг оғзаки шакл ва анъаналари соҳаси ифодалаш шакллари халқ оғзаки ижоди билан боғлиқ барча жанрларни қамраб олади. Оғзаки анъаналарга оғзаки шаклда авлоддан авлодга ўтиб келаётган ёки халқ орасида яратилган ва ижро этиладиган мифлар, афсоналар, достонлар, эртаклар, ривоятлар, масаллар, мақоллар, аллалар, тез айтишлар, лапарлар, халфалар киради.\nОғзаки анъаналар ижро усуллари ва куйларнинг хилма-хиллиги билан бир биридан фарқ қилади. Масалан, достон – думбира, қўбиз, дутор ёки қисса шаклида, эртак – бу жанрда ҳикоячининг ижро маҳорати туфайли эртак қахрамони тингловчиларга тарбиявий таъсир кўрсатади, ривоятлар - яхшиликнинг ёмонлик устидан ғалабаси ҳақидаги қиссалар, масаллар – суҳбатдошлар орасида турли мавзулар бирлашишини кучайтирувчи восита, лапарлар – халқ қўшиқларини рақс билан бирга ижро этилиши, ялла – хонанда ижросидаги мусиқа асарига рақсга тушиш, халфа – гармонь жўрлигида қўшиқ ижро этувчи аёл – булар ҳаммаси кишиларга маданий озиқа беради ва ижодкорлик, яъни импровизация хусусиятларига эга.\nАгар халфа жанри Хоразм вилоятида ривожланган бўлса, ялла, лапар жанрлари эса Тошкент-Фарғона йўналишларига, мавригихонлик Бухоро вилоятига хосдир.\n2. Ижрочилик санъатининг йўналишлари халқ ижодиётидаги мусиқа санъати, рақс, томошалардан иборат. Мусиқа соҳаси "Шашмақом", "Хоразм мақомлари", "Тошкент-Фарғона мақом йўллари", "Тановар", "Ушшоқ", "Феруз", "Сувора", "Лазги", "Мавриги", шунингдек, аллалар, ўланлар, яллалар, лапарлар, мадхиялар, термалар ва халфалар каби гуруҳларни қамраб олган.\nРақс йўналиши миллий рақс усулларини ва шу ҳудудга хос бўлган халқ рақсларини ўз ичига олади: якка ижро этиладиган рақслар, гуруҳ ижросида рақслар, аёллар рақслари, эркаклар рақслари, Хоразмча рақс, Бухороча рақс, Фарғонача рақс, Сурхондарё воҳасининг рақслари.\nТомоша санъати йўналишига миллий дорбозлик, полвонлик, анъанавий цирк, иллюзион, қўғирчоқбозлик ва бошқа шунга ўхшаш йўналишлар ҳамда халқ ўйинлари киради.\n3. Жамиятнинг урф-одат, маросим ва байрамлари соҳасига минтақага ёки миллатга хос бўлган маросимлар, одатлар, анъаналар ва байрамлар киради. Буларга мисол қилиб қуйидагиларни санаб ўтиш мумкин: болаларни тарбияси билан боғлиқ меҳмондўстлик анъаналари, оилавий урф-одатлар, тўй маросимлари, маросимлар, урф-одатлар, удумлар, миллий ва маҳаллий миқёсда ўтказиладиган сайиллар, томошалар, байрамлар, ҳозирги замонда фойдаланишга яроқли бўлган ва ёшларга нисбатан тарбиявий аҳамиятга эга бўлган қадимий байрамларнинг бир қисми.\n4. Табиат ва коинот билан боғлиқ билимлар, маросимлар ва урф-одатлар табиат ва қоинот уйғунлигини таъминлаш бўйича билимларни ва малакаларни ўз ичига олади. Бугунги куннинг якунига қараб, эртанги кун қандай бўлишини башорат қилмоқ, осмондаги ойнинг ҳолатига қараб кейинги ойнинг об-ҳавосини аниқлаш, ҳайвонларнинг ҳаракатларидан келгуси воқеаларни башорат қилиш, қудуқ ковлаш ёки уй қурулиши учун жойни белгилаш, касб билан боғлиқ анъанавий билимлар ва кўникмалар (миллий сартарошлик, анъанавий табиблик, меъморчилик, муробчилик), турли миллий таомларни ошпазлик доирасида тайёрлаш услублари (тандир кабоб, ғилминди, чўпчима, бастурма, чўпонча, хижан ва бошқа шу минтақага хос бўлган овқатлар).\n5. Анъанавий ҳунармандчилик билан боғлиқ билим ва кўникмалар соҳасига қуйидагилар киради: пичоқчилик, косибчилик, дурадгорлик, мисдан, темирдан буюмлар ясаш, дўппичилик, зардўзлик, қуроқчилик, кандакорлик, дегрезлик, ганчкорлик, гиламчилик, терига ишлов бериш, қўғирчоқсозлик, сополчилик, ёғоч ўймакорлиги, майолика ва бошқалар.\nБулар ҳақида ҳамда сизни қизиқтирган бошқа маълумотларни вебсайтимиз саҳифаларидан топишингиз мумкин.\nИшониб қоламизки, ушбу вебсайт орқали сиз халқимизнинг номоддий маданий меросига тегишли саволларингизга жавоб топасиз, жамиятимизнинг маданий ҳаётидаги янгиликлар ҳақида маълумотлар оласиз.\nЎзбекистон номоддий маданий мерос дунёсига марҳамат!


Контенинг “Челси”дан кетишига сабаб бўлган 5 та хатоси - Zamin.uz\nКонтенинг “Челси”дан кетишига сабаб бўлган 5 та хатоси\n“Челси”да узоқ кутилган истеъфо ниҳоят ўтган ҳафтада содир бўлди. Клуб раҳбарияти билан ўзаро зиддиятда бўлган Антонио Конте Маурицио Сарри билан алмаштирилди.\nЎтган мавсумда клубни Англия Кубоги чемпиони қилганига қарамай италиялик мураббий ўзининг клубдаги иккинчи мавсумини жуда кучсиз ўтказди. Бунга унинг йўл қўйган бир қатор хатолари сабаб бўлди. Қуйида Контенинг жиддий хатоларини таҳлил қиламиз.\nУнинг “Стэмфорд Бридж”даги дастлабки мавсуми жуда муваффақиятли чиқди. У клубни рекорд кўрсаткич 30 ғалаба ва 13 ўйинлик ғалабали сериядан иборат натижалар билан Англия чемпионига айлантирди.\nШунга қарамай, Конте Моуриньо каби иккинчи мавсумни ўта омадсиз ўтказди. Топ-6 рақибларидан қолиб кетган “аристократлар” нафақат чемпионликни муносиб ҳимоя қилолмади, камига Чемпионлар Лигасидан ҳам қуруқ қолди. Бироқ Конте қаерда хатога йўл қўйди? Бу кўпчилик футбол мухлисларини ўйлантирган савол бўлиб қолмоқда.\nДиего Коста машмашаси\nКонте ўзининг “Челси”даги сўнгги мавсумида жамоанинг етакчи ҳужумчиси Диего Коста билан низога борди. 2016-йилда италиялик мураббий келгач “Атлетико”нинг Бразилияда туғилган ҳужумчисига катта ишонч билдирди. Коста эса унга билдирилган ишончни тўлиқ оқлади. У барча мусобақаларда жами 22 гол уришга эришди. Шундан 20 таси Премьер Лига ўйинларига тўғри келади.\nБироқ 2017-йил июнида Конте телефони орқали Костага жамоани тарк этиши мумкинлиги, боиси ҳужумчи унинг режаларига кирмаслиги ҳақидаги СМС-хабарни юборди.\nБу тариқа бошланган низо машғулотлар майдончасида ҳам давом эттирилди. Коста эса “Атлетико”га қайтишга рози бўлди, бироқ “матрослар”га қўйилган таъқиқ туфайли у қишгача Лондонда қоладиган бўлди. Конте эса ҳужум чизиғидаги сифатни йўқотиб қўйди.\nМавсум дебютидаги кучсиз старт\nУндан олдин Моуриньо дуч келганидек, Конте чемпионликни эгаллаган йилида бажарганидек асосий таркиб футболчиларига узоқ вақт дам олиш имконини берди. 2014-15-йилги мавсумда ҳам Моуриньо мавсумолди тайёргарлик учун 4 та ўйин ўтказди. Премьер Лиганинг дастлабки беш турида эса бирорта ғалабани қўлга кирита олмаган эди.\nКонте эса Моуриньонинг натижаларини яхшилади. У тўртта ўйиннинг иккитасида ғалаба қозонди. Боз устига улар ўртоқлик ўйинларини ҳам етарлича ташкил қила олишмади. Бу эса ўзининг акс таъсирини дастлабки турдаёқ намойиш қилди. “Кўклар” “Бёрнли”дан 3-2 ҳисобидаги мағлубиятни қабул қилиб олди.\nМавсум стартини кучсиз ўтказгани етмагандек, “нафақахўрлар” иккинчи давранинг дебютини ҳам жуда омадсиз ўтказди. Янги йилнинг илк кунларида омад “Челси”дан бутунлай юз ўгирди.\nЯнварь ойида улар барча мусобақаларда тўққиз ўйин ўтказди. Улар дастлаб “Арсенал” билан дурангга имзо чекди. Кейин қаторасига уч ўйинда 0-0 ҳисобидан нурсиз дуранглар серияси содир бўлди. “Норвич”га қарши тўртинчи дуранг ҳам содир бўлди. Бироқ ҳисоб 1-1 кўринишида якун топди.\nЯгона ғалаба 20-январь куни “Ньюкасл” устидан қозонилди. “Кўклар” “қарғалар”ни йирик 3-0 ҳисобида таслим этди. Қишки трансфер ойнасининг сўнгги кунини “Челси” ўртамиёна “Борнмут”дан учралган мағлубият билан якунлади. Лондонликлар ўз сафини Росс Баркли, Оливье Жиру ва Эмерсонлар билан кучайтириб олди. Клубни эса Миши Батшуайи ижара асосида тарк этди.\n“Тоттенхем”дан учралган мағлубият\nКонтенинг омадсиз иштироки кўпчиликнинг ҳаёлида клубни тарк этиши муқаррар бўлиб улгурди. Сўнгги умидларни эса 1-апрель куни “Тоттенхем”дан қабул қилиб олинган мағлубият сабаб бўлди.\nБу мағлубият “кўклар”нинг кучли тўртликдан чиқиб кетишига сабабчи бўлди. Камига “тақачилар” рекордни янгилашди. 28 йилдан бери “Тоттенхем” “Стэмфорд Бридж”да ғалаба нималигини билмай келмоқда. Сўнгги марта улар 1990-йилда 2-1 ҳисобидаги ғалабани қўлга киритишган экан.\nФутболчиларнинг ижтимоий тармоқлардаги фаоллиги\n“Челси” ва Конте мавсумни юқори нотада – Англия Кубоги финалида “Манчестер Юнайтед”ни 1-0 билан мағлуб этиб якунлади.\nБироқ ғалаба нашидаси Виллианнинг Инстаграм ижтимоий тармоғига қўйган хабаридан кейин ўз ниҳоясига етди.\nҒалаба онларини бўлишиш футболчилар учун одатий ҳол ҳисобланади. Виллиан эса хабарда “Челси”нинг бутун таркиби жамланган фотони улашган эди. Унда Виллиан Контени учта соврин эмоджиси билан беркитиб қўйган эди. Бу ҳам қисман унинг клубдан кетишига шаъма эди.\nЮқорида тилга олинганлар албатта “айсберг”нинг бир учи, холос. Футбол жамоатчилигига маълум бўлган сабаблар ҳам бисёрки, якунда Конте клубни унча яхши бўлмаган вазиятда тарк этди.\nКонте "Интер"да қанча маош олиши аниқ бўлди\n13-05-2019, 06:00, Спорт\n2-11-2018, 22:40, Спорт\n19-06-2018, 12:30, Спорт\nКонте ва Моуриньо бир-бирига қўл берди (фото)\n25-02-2018, 21:00, Спорт\nКонте «Барселона»ни бошқариши мумкин\n6-09-2017, 21:03, Спорт\n16-08-2016, 10:51, Спорт


«Солиқ ва божхона хабарлари» газетасининг 2021 йил 6 июль 27-сони - Gazeta.Norma.uz\n«Солиқ ва божхона хабарлари», №27, 2021й. 6 июль\nПрезидент Шавкат Мирзиёев раислигида 1 июль куни давлат активларини хусусийлаштириш соҳасидаги ишлар натижадорлиги ва келгусидаги устувор вазифалар муҳокамаси юзасидан видеоселектор йиғилиши ўтказилди.\nНавбатдаги пресс-тур Миллий кинология марказига уюштирилди Давлат божхона қўмитаси Миллий кинология марказида БМТнинг Гиёҳванд моддалар ва жиноятчиликка қарши курашиш бошқармасининг Марказий Осиёдаги минтақавий ваколатхонаси билан ҳамкорликда ОАВ ходимлари ва ёшлар учун пресс-тур уюштирилди.\nОҒЧА – БОЖХОНАЧИЛАРДАН ТУҲФА Болалар тарбияси ҳар доим долзарб ва шарафли ишлардан бўлиб келган. Яхши шароитларга эга мактабгача таълим муассасалари, ўқув даргоҳларини барпо этиш, малакали педагоглар етиштириш бу борада ама\nёки товар келиб чиқиш сертификатини қўллашнинг аҳамияти хусусида Маълумки, Ўзбекистон Республикаси Божхона кодексининг 300-моддасига мувофиқ тариф преференциялари божхона божларини тўлашдан озод этиш, божхона божлари ставкаларини камайтириш ёки муайян давлатларда ишлаб чиқарилган товарларни божхона ҳудудига преференциал олиб кириш ёки ушбу ҳудуддан преференциал олиб чиқишда квоталар белгилаш тарзида берилади.\n«Тошкент-товар» ТИФ божхона постида бир қатор қонунбузилиши ҳолатлари аниқланди Яширин иқтисодиётни қисқартириш бугун долзарб масалага айланган бўлиб, бу йўналишда божхона органларида тизимли чора-тадбирлар амалга оширилмоқда.\nАмалдаги қонунчиликка кўра 2021 йил 1 февралдан бошлаб эски намунадаги акциз маркалари билан маркаланган тамаки маҳсулотларини аниқлаш, уларни олиб кириш, ишлаб чиқариш ҳамда улгуржи ва чакана савдо тармоғида сотишнинг олдини олиш божхона органларининг вазифаларидан бири этиб белгиланган.\nСирдарё вилояти божхона бошқармаси Контрабандага қарши курашиш ва божхона ¬аудити бўлими ходимлари олдиндан олинган маълумотларга асосан Тошкент шаҳри Чилонзор тумани ҳудудида тезкор тадбир ўтказишди.\nЎтган йил якунлари бўйича салбий курс фарқи ижобийдан ошиб кетди. Бироқ, жорий йилнинг I ва II чораклари натижаларига кўра курсдаги ижобий фарқ салбийдан ошди. Ортган суммани бошқа даромадлар таркибига киритиш лозимми (айланмадан олинадиган солиқ ҳисоб-китобига 1-илованинг 0410-сатри)? Айланмадан олинадиган солиқ ҳисоб-китоби учун ижобий курс фарқи ошишини қандай тўғри ҳисобга олиш мумкин: ҳисобот даври – чорак бўйичами ёки солиқ даври – календарь йил бўйичами?\nСавдо шохобчаси харидор-жисмоний шахснинг картасига пулни қайтаришни расмийлаштиради. Мижоздан қайтариш учун ариза мавжуд, шунингдек у НКМ ва терминал чекини қайтарди. Бу ҳолда ҚҚС ҳисоб-китобини топширишда солиқ базасига қандай қилиб тузатиш киритиш мумкин?\n«А» компания – ЎзР резиденти (умумбелгиланган солиқларни тўловчи) «В» компания – ЎзР резидентининг муассиси ҳисобланади. У ўз улушининг 50%ини «С» компания – норезидентга сотмоқчи. 50% улушнинг номинал қиймати 100 000 АҚШ долларини ташкил этади, уни 120 000 АҚШ долларига сотиш режалаштириляпти. «А» компания 20 000 АҚШ доллари миқдорида даромад олади. 1. Бошқа корхона УФдаги улушнинг 50%ини номинал қийматидан юқори нархда реализация қилишда қандай солиқ оқибатлари юзага келади? 2. Ушбу даромад солиқ ҳисоботида қандай акс эттирилади? 3. Улуш норезидентга реализация қилинаётганлиги сабабли 0%лик ставка бўйича хизматларни экспорт қилишга тенглаштириладими?\nКомпаниямиз дастгоҳлар сотиб олди ва уларни олиб келиб ўз корхонасига ўрнатди. Дастгоҳларни созлаш-ишга тушириш хизматларига алоҳида шартнома тузилган. Хорижий компания дастгоҳларни монтаж қилиш ва ишга тушириш хизматларига ҳисобварақ-фактурани тақдим этди. Биз қандай солиқларни тўлашимиз керак?\nСолиқ тўловчилар май учун ҚҚС бўйича ҳисобот топширишди: бу Қўшилган қиймат солиғи ҳисоб-китобини (1-илова, АВ рўйхат рақами 3221, 24.02.2020 й.) янги шаклда топшириш бўйича биринчи тажриба бўлди. Энг мураккаб жиҳатлар ва уларни қандай енгиб ўтиш ҳақида солиқ маслаҳатчиси Гулнора ЭРГАШЕВА гапириб берди:\nЎзР Президентининг 2021 йил 28 июндаги ПФ-6252-сон Фармонига 1-ИЛОВА\nҚишлоқ хўжалиги маҳсулотларини бериш ёки уларни сотиб олиш учун маблағлар бериш тарзида моддий ёрдам кўрсатилишини буйруқ асосида амалга оширинг. Ҳар бир ходимдан ариза талаб қилиш керак бўлмайди. Бундай моддий ёрдам тўланиши тартибини корхонанинг локал ҳужжати орқали тасдиқлаб қўйинг. Унда кимлар – корхонанинг барча ходимлари ёки айрим тоифадаги ходимлар моддий ёрдам олиш ҳуқуқига эгалигини кўрсатасиз.\nНМАдан фойдаланиш ҳуқуқини бериш (қабул қилиш) бўйича операцияларни ҳуқуқ эгаси ва фойдаланувчи ўртасида тузилган қуйидаги шартномалар шартларидан келиб чиқиб ҳисобда акс эттиринг: ● лицензия шартномалари. Бу мутлақ, номутлақ ёки очиқ лицензия бўлиши мумкин; ● муаллифлик шартномалари (фан,\nБуюртмачига тегишли бўлган ва саноат қайта ишлови учун бошқа шахсга – қайта ишловчига – маҳсулотлар ишлаб чиқариш учун берилган хом ашё ва материаллар давал деб ҳисобланади. Кейин қайта ишловчи томонидан ишлаб чиқарилган маҳсулотлар тузилган шартномага мувофиқ, буюртмачига қайтарилади.\nАгар сиз эркин савдо режими ўрнатилган ҳудуд билан экспорт-импорт операцияларини амалга оширсангиз, тариф преференцияларидан фойдаланишингиз мумкин. Бу нима эканлигини ДБҚ мутахассислари ўз Телеграм-каналида тушунтиришди.\nПрезидентнинг 25.06.2021 йилдаги 5161-сон қарори билан нодавлат таълим ташкилотларини давлат томонидан қўллаб-қувватлаш ва таълим жараёнида ёшлар учун қўшимча шарт-шароитлар яратиш чора-тадбирлари белгиланди. Ушбу ҳужжатга мувофиқ нодавлат таълим муассасаларига (НТМ) қатор имтиёз ва преференциялар тақдим этилди.\nДунё мамлакатлари қонунлари ҳудудий чегаралар орқали ўзгариб боради Давлат чегараларидан ўтишингиз билан ўша мамлакат қонунларига амал қилиш мажбурияти юкланади. Хизмат сафари, саёҳат ёки бошқа масалалар сабаб хорижга чиққанингизда ўзга юрт қонунлари сизни «кутиб олади». Қуйида сиз эътибор қилмаган ва билишингиз муҳим бўлган ноодатий қонунлар билан танишасиз.\n№24 15 июнь 2021\n№23 8 июнь 2021


ЎзА - “Локомотив”да нима гаплар?!\n“Локомотив”да нима гаплар?!\nЎзбек футболида жорий йилнинг энг шов-шувли воқеаларидан бири сифатида таниқли мутахассис Самвел Бабаяннинг “Локомотив”га бош мураббий этиб тайинланганини айтиш мумкин.\nБабаяннинг илк ўйинида темирйўлчилар ўз майдонида “Сўғдиёна” клубини 2-0 ҳисобида мағлуб этишди. Шу тариқа Ўзбекистон суперлигасида 1-давра ўйинлари якунланиб, жамоалар қисқа таътилга чиқишди.\nБироқ, олдинда “Локо”ни Лига кубоги доирасида “Қўқон-1912” ва “Пахтакор”га қарши муҳим ўйинлар кутиб турарди. Қизиғи, мазкур ўйинларда Самвел Вячеславович асосий таркиб футболчиларига дам берди ва тўлиғича ёшларга таянди. Ҳаттоки мазкур учрашувларда асосий таркибнинг тўлақонли аъзоси бўлмаган ўйинчилар хизматидан ҳам фойдаланилмади. Натижа эса ўзингизга маълум: Қўқондаги йирик мағлубият ҳамда “Пахтакор” билан кечган принципиал ўйинда минимал ҳисобда имкониятнинг бой берилиши оқибатида “Локомотив” яна бир соврин учун курашиш имкониятини йўққа чиқарди.\nЎзи шундоқ ҳам темирйўлчилар ОЧЛ билан эрта хайрлашиб, Ўзбекистон суперлигасида принципиал рақиби “Пахтакор”дан сезиларли фарқ билан ортда қолишмоқда. Мамлакат кубоги баҳсларида эса жамоа қаёққача боради, номаълум.\nХуллас, Лига кубоги “Локо”га мавсумни\nҳеч бўлмаса қандайдир соврин билан якунлаш йўлидаги бир восита эди.\nАммо, улар шу имконни ҳам қўлдан чиқаришди.\nЛига кубогида темирйўлчилар тўлиқ Ёшлар лигасидаги таркиб билан иштирок этишгани эса клуб атрофидаги гап-сўзларни янада кўпайтирди. Эмишки, Бабаян “Локомотив” таркибини тўлиқ янгилайди, ўз қарашлари ва принципига мос келмайдиган футболчиларга жавоб беради... Аммо, клуб матбуот хизмати бу миш-мишларни инкор қилди. Шунчаки “Локо”нинг етакчилари ўтган мавсумдан бери дам олмагани, яъни 2018 йилги суперлига баҳслари якунлангани ҳамоноқ миллий терма жамоа ихтиёрига йўл олишгани, кейин Осиё кубогидаги иштирок, буёғи эса янги мавсум тайёргарлиги ва расмий ўйинлар...\nХуллас, жамоанинг етакчи ўйинчилари кўпдан бери жисмоний толиққан ҳолда тўп тепишаётган эди. Буни ўз вақтида кўра билган Самвел Бабаян уларга дам беришга қарор қилди. Мақсад – мавсумнинг ҳал қилувчи қисмига тетик ва бардам ҳолда етиб келиш.\nАммо, “шамол бўлмаса дарахтнинг учи қимирламайди”.\nДавралар оралиғида “Локо”га бир қатор янги футболчилар келиши ҳам эҳтимолдан ҳоли эмас.\nДастлабки номзод – мамлакат миллий ва олимпия терма жамоалари аъзоси Остон Ўрунов. “Навбаҳор” етакчиси аллақачон наманганликлар билан хайрлашиб улгурди. Катта эҳтимол билан у темирйўлчилар либосини кияди. Қолаверса, Лига кубоги доирасида “Пахтакор” билан ўйиндан кейин ўтказилган матбуот анжуманида Бабаян “Локо”нинг ҳар бир чизиғига янги футболчилар кераклигини таъкидлади. Шундай экан, жамоада яна бошқа янги футболчилар ҳам пайдо бўлса ажабмас.\nЎз навбатида темирйўлчилар таркибини айрим ўйинчилар тарк этиши кутилмоқда. Баъзи маълумотларга кўра АГМК жамоаси “Локомотив”нинг бир гуруҳ футболчиларига қизиқмоқда. Бу табиий, зеро бир неча йилдан бери олмалиқликлар “Локо”га футболчи етиштириб берувчи асосий клубга айланганди. Эҳтимол энди темирйўлчиларнинг гали келгандир, қийин вазиятга тушиб қолган олмалиқликларни қўллаб-қувватлаш борасида.\nБиз эса воқеалар ривожини кузатишда давом этамиз.


Қалблар имтиҳони – Islom Nuri\nМуаллиф: доктор Носир Сулаймон Умар\nМутаржим: Абу Муҳаммад ал-Асарий\n(يَا أَيُّهَا الَّذِينَ آمَنُوا اتَّقُوا اللَّهَ وَقُولُوا قَوْلاً سَدِيداً يُصْلِحْ لَكُمْ أَعْمَالَكُمْ وَيَغْفِرْ لَكُمْ ذُنُوبَكُمْ وَمَنْ يُطِعِ اللَّهَ وَرَسُولَهُ فَقَدْ فَازَ فَوْزاً عَظِيماً)\nМавзу давомида Аллоҳ ва Расулининг сўзларидан ҳужжатлар келтиришга катта эътибор бераман ин ша Аллоҳ. Аслида барча ишларимизни Қуръон ва Суннатдан олишимиз даркор. Бу билан қалб ҳақидаги гап енгил ва бепарво қараладиган мавзу эмаслигига эътибор қаратмоқчиман. Ҳеч ким қалбнинг қандай эканини уни яратган Холиқидан ва ваҳий юборилган зот – Муҳаммад соллаллоҳу алайҳи ва салламдан кўра яхшироқ билмайди:\nШуни ҳам таъкидлаб ўтмоқчиманки, айрим одамлар ёлғиз Аллоҳнинг Ўзигагина маълум бўлган қалб амалларини билишни даъво қилмоқдалар ва таъқиқланган ишлар билан шуғулланиб, асоссиз нарсаларни валдирамоқдалар: «(Эй инсон,) ўзинг аниқ билмаган нарсага эргашма! Чунки қулоқ, кўз, дил – буларнинг барчаси тўғрисида (ҳар бир инсон) масъул бўлур (яъни, эшитган, кўрган, ишонган ҳар бир нарсаси учун киши Қиёмат кунида жавоб беради)» (Исро: 36).\nГўё сувга ўт ёқиш…\nБиринчи: Аллоҳ таоло қалбни тозалаш-поклашга буюрди. Ҳатто Муҳаммад соллаллоҳу алайҳи ва саллам олиб келган рисолатнинг асосий мақсадларидан бири – одамларни поклаш эканини уқтирди ва ғоят муҳим бўлгани учун ҳам уларга буни Қуръон ва ҳикматни ўргатишдан муқаддам қўйди: «У (Аллоҳ) омийлар (яъни аҳли китоб бўлмаган илмсиз кишилар) орасига ўзларида бўлган, уларга (Қуръон) оятларини тиловат қиладиган, уларни (ширк ва жаҳолатдан) поклайдиган ҳамда уларга Китоб – Қуръон ва ҳикмат – ҳадисни ўргатадиган бир пайғамбарни (яъни Муҳаммад алайҳис-саломни) юборган зотдир..» (Жумъа: 2).\nИбнул Қаййим раҳимаҳуллоҳ: «…кийимларингизни покланг!» (Муддассир: 4) оятининг тафсирида шундай деди: «Аввалги-ю кейинги муфассирлар «кийимлар» дан мақсад «қалб»дир, деганлар». («Амрозул-қулуб», 52).\nСаккизинчи: Қалбнинг иқрор ва тасдиқ каби сўзлари ҳамда қўрқув, умид, муҳаббат, таваккул ва хушуъ каби амаллари – аҳли суннат ва жамоат эътиқодида иймоннинг энг катта рукнларидан ҳисобланади. Уларнинг амалга ошмаслиги билан иймон мукаммаллиги кечикаверади. Мана, мунофиқлар шаҳодат калималарини тиллари билан талаффуз қиладилар, зоҳирий амалларида мусулмонлар билан биргадирлар, бироқ, иқрор ва тасдиқлари етишмагани боис «жаҳаннамнинг энг тубан жойида бўладилар. Ва улар учун бирон мададкор топа олмайсиз!» (Нисо: 145).\nТўққизинчи: Кўп одамлар борки, бошқаларнинг мақсадларини изоҳлаш, ғаразли йўллар билан тушунтириш, зоҳирига боқмасдан қалбидаги ниятларидан хабар бериш каби Аллоҳдан бошқаси билмайдиган ишларга берилишни асосий мақсадларидан бирига айлантириб олишган. Ажабланарлиси, бундай ишларни қилишни баъзи одамлар заковат, фаросат, зийраклик дея атамоқдалар. Ҳолбуки, бу каби фаросат ношаръий фаросат ҳисобланади. Чунки биз, одамларнинг ички дунёларини Аллоҳга ҳавола қилиб, зоҳирий амалларига қараб баҳо беришга буюрилганмиз.\nЎнинчи: Қалбнинг ўрни ва аҳамияти шундай экан, биз қалбимизга нисбатан нималар қилаётганимиз ва қалбларимиз бизга нисбатан нималар қилгани ҳақида бир оз тўхталиб ўтишимиз тўғри бўлмайдими?!\nҲа, дунё ва маишат ишлари билан машғулмиз. Озгина фурсатни ҳам зоҳирий ишларимиз учун сарф этмоқдамиз. Қалбига эътибор берган кишиларнинг сони ичимизда жуда ҳам оз. Шояд қалбнинг аҳамияти ва унинг инсон ҳаётига таъсири борасида юқорида эслатиб ўтганимиз сўзлар бизни қалбга қайтадан мурожаат этишга ва унга лойиқ бўлган даражада эътибор беришга чорласа.\n«Қалблар имтиҳони»нинг маъноси\nДўстлар, қалбларимиз эртаю-кеч, ҳаётимизнинг ҳар бир лаҳзасида имтиҳон остидадир. Биз буни биламизми? Ҳолбуки, битта хато шу қалбни ҳалок қилиши ёки ўша пайтдаги ишини барбод қилиши мумкин! Аллоҳ таоло айтди: «(Аллоҳ бу мағлубиятни) кўнгилларингиздаги нарсани (иймон ёки нифоқни) имтиҳон қилиш ва дилларингиздаги нарса (иймон)ни поклаш учун қилди. Аллоҳ дилларни эгаллаган сирларни билувчидир» (Оли Имрон: 154);\n«Албатта Аллоҳнинг пайғамбари ҳузурида овозларини паст қилган зотлар – ана ўшалар Аллоҳ қалбларини тақво учун имтиҳон қилган (яъни тақво имтиҳонидан ўтган) зотлардир. Улар учун мағфират ва улуғ ажр-мукофот бордир» (Ҳужурот: 3).\nАллоҳ қалбларини имтиҳон қилган зотлар кимлар эди?\nМазкур оят Расулуллоҳ соллаллоҳу алайҳи ва саллам олдида овозларини кўтарган икки буюк саҳоба – Абу Бакр ва Умар розияллоҳу анҳумолар ҳақида нозил бўлган эди. Имом Бухорий Абдуллоҳ ибн Зубайр розияллоҳу анҳудан нақл қилади: «Тамим қабиласидан бир гуруҳ Расулуллоҳ соллаллоҳу алайҳи ва саллам ҳузурларига келишди. Абу Бакр розияллоҳу анҳу: «(Ё расулуллоҳ), уларга Қаъқоъ ибн Маъбад ибн Зурорани амир қилиб тайинланг», деди. Умар розияллоҳу анҳу эса: «Ақраъ ибн Ҳобисни амир қилинг», деди. Шунда Абу Бакр: «Сиз менга хилоф қилмоқчи бўлдингиз!», деди. Умар: «Сизга хилоф қилмоқчи эмасдим!», деди. Икковлари тортиша бошлади ва овозлари кўтарилиб кетди. Шундан кейин: «Эй мўминлар, сизлар Аллоҳ ва Унинг пайғамбари олдида (яъни иккисининг изнисиз бирон сўз ёки ишга) қадам босманглар! Ва Аллоҳдан қўрқинглар! Албатта Аллоҳ эшитувчи, билувчидир» (Ҳужурот: 1) ояти нозил бўлди.» («Фатҳул-Борий»: 9/ 147).\nҲа, Исломда мужомала йўқдир: «Эй мўминлар, сизлар (пайғамбар билан сўзлашган пайтларингизда) овозларингизни пайғамбарнинг овозидан юқори кўтарманглар ва унга бир-бирларингизга очиқ (дағал сўз) қилгандек очиқ-дағал сўз қилманглар!». Агар шундай қилинса натижа нима бўлади? «(токи қилган яхши) амалларингиз ўзларингиз сезмаган ҳолларингизда ҳабата бўлиб кетмаслиги учун» (Ҳужурот: 2).\nКўпчиликнинг наздида бу ҳолат шунчалик танбеҳга лойиқ эмасдек туюлади.\nМазкур оятда таҳдид қилинган одамлар кимлар эди?!\nАбу Бакр розияллоҳу анҳу-ки, Расулуллоҳ соллаллоҳу алайҳи ва саллам у ҳақида: «Агар умматим ичидан бирон кишини халил қилганимда, Абу Бакрни халил қилган бўлардим», деган эдилар («Фатҳул-Борий»: 1/ 558; имом Муслим: 4/ 1856).\nУмар розияллоҳу анҳу-ки, Расулуллоҳ соллаллоҳу алайҳи ва саллам у ҳақида: «Жоним қўлида бўлган зотга қасамки, кетаётган йўлингизда шайтон сизга йўлиқиб қолгудек бўлса, сизнинг йўлингиздан бошқа йўлдан кетади» деган эдилар («Фатҳул-Борий»: 6/ 339; имом Муслим: 4/ 1863).\n(Бу оят нозил бўлганидан сўнг) икковлари ҳам тавба-тазарру қилдилар, истиғфор айтдилар. Улардан бири Расулуллоҳ соллаллоҳу алайҳи ва салламга худди сирлашаётган одам каби паст овозда гапиришга қасам ичди.\nШу ерда имтиҳоннинг натижаси чиқди: «Албатта Аллоҳнинг пайғамбари ҳузурида овозларини паст қилган зотлар – ана ўшалар Аллоҳ қалбларини тақво учун имтиҳон қилган (яъни тақво имтиҳонидан ўтган) зотлардир. Улар учун мағфират ва улуғ ажр-мукофот бордир» (Ҳужурот: 3). Яъни Аллоҳ уларнинг қалбларини тақво учун бўшатди ва қалбларида тақводан бошқа нарса учун ўрин қўймади, гўё қалблари тақво учунгина яралгандай бўлди». (Қаранг: Алусий, «Руҳул-маоний», Ҳужурот сурасининг тафсири).\nБизнинг назаримизда Ислом умматининг энг афзал икки шахсияти ҳаётидан кичик бир манзара, икковлари тарафидан содир бўлган ғафлат учун кичик бир синов…\nУлар ҳақида шундай бўлган экан, биз ўз ҳолимиз ҳақида нима дея оламиз?!\nЎзимиз сезмаган ҳолда қанча синовлардан йиқилдик экан?!\nШу ерда мазкур оятнинг ҳайратомуз сири очилади: «сезмаган ҳолларингизда». Чунки баъзида инсон сезмаган ҳолда ўз амалларини зое қилиб қўйиши мумкин. Яъни, у бир ишни қиларкан, шу билан амали ҳабата бўлиб кетишини ўйлаб ҳам ўтирмайди, эътиборсизлиги ортидан ўз амалларини бекор қилиб юборади!\nҚанча-қанча сўз ва амаллар борки, ўз эгаларини улар сезмаган ҳолда ҳалокатга етказган!\nАгар Расулуллоҳ соллаллоҳу алайҳи ва саллам ҳузурида овозни кўтариш Абу Бакр ва Умар розияллоҳу анҳумодек инсонларнинг амалларини бекор қилиб ташлайдиган бўлса, ҳақиқат қаршисига овозларини кўтарган одамларнинг ҳоли нима кечаркин?! Ундайлар тоғут қонунларини Аллоҳ шариатидан афзал кўраётган, шайтон йўлида дўстлашиб, душманлашаётган кимсалардир!\n«Қалблар имтиҳони»нинг маъносини кенгроқ тушунтириш учун Ҳузайфа ибн Ямон розияллоҳу анҳу ривоят қилган ушбу ҳадис ҳақида фикр юритиб кўрайлик: «Расулуллоҳ соллаллоҳу алайҳи ва саллам айтдилар: «Фитналар қалбларга (бўйра тўқувчига) бўйра новдалари (бирма-бир берилгани) каби рўбарў бўлади. Қайси қалб уни қабул қилса унда битта қора нуқта пайдо бўлади. Қайси қалб уни рад этса унда оппоқ нуқта пайдо бўлади. Ҳатто қалблар икки турли қалбга айланади; бири оппоқ, силлиқ тош каби (метин) бўлиб, бу қалбга Еру Осмонлар мавжуд экан фитналар зарар бера олмайди. Иккинчи қалб эса тим қора бўлиб, тўнтарилган кўзадек, на яхшиликни билади ва на ёмонликни қайтаради. Фақатгина истакларига бўйинсунади» (Имом Муслим: 1/ 128, 129).\nАллоҳ таоло қалбларимизни оқартирсин, гуноҳ, разолат ва шубҳалардан покласин.\nМазкур ҳадисда «рўбарў бўлади» жумласи келгуси замон шаклида зикр қилинди. Бу – имтиҳон ва синовларнинг давомийлигига далилдир. Яъни, фитналар бирдан эмас, аста-аста келиб, қалбни қорайтириб юборади (Аллоҳ сақласин!) ёки Аллоҳ уни сақлайди, у имтиҳондан ўтади, модомики еру-осмонлар бўлар экан фитналар унга зарар бера олмайди.\nШайхулислом ибн Таймийя раҳимаҳуллоҳ айтади: «Нафс туғён ва дунё ҳаётини афзал кўришга чорлайди. Аллоҳ таоло эса бандасини Ўзидан қўрқишга, нафсни майилликларидан тўсишга чорлайди. Қалб икки даъватчи ўртасидадир. Мана шу – фитна ва синов ўрнидир».\nБу ерда бир муҳим мулоҳаза бор. Айрим даъватчи ва толиби илмлар имтиҳондан мақсад – қамоқ, қийноқ, асирлик, ўлим каби ҳиссий жазолар ёки одамлардан яккаланиб қолиш, сўзига қулоқ солинмаслик, масхара, мазах ва бошқа шу каби маънавий озорлар деб гумон қиладилар. Бу – имтиҳоннинг айрим қисмларинигина ўз ичига олган тушунча, холос. Чунки, энг ашаддий синов қалб синови ва имтиҳонидир. Тан жазоларига сабот билан тура олган, бироқ, қалб синовида йиқилган қанча-қанча инсонларни кўрдик! Шунинг учун ҳам, мустаҳкам билим эгалари Аллоҳ таолога: «Роббимиз, бизни ҳидоят қилганингдан кейин – энди дилларимизни ҳақ йўлдан оғдирма ва бизга Ўз ҳузурингдан раҳмат ато эт! Албатта Сенгина барча яхшиликларни ато этувчисан!» (Оли Имрон сураси: 8) деб илтижо қилардилар.\nҚалблар имтиҳони ва имтиҳоннинг маънолари ҳақидаги муқаддимани қаттиқ огоҳлантиришни ўз ичига олган ва мўъминларга қаратилган ушбу раббоний чақириқ билан тугатмоқчимиз: «Эй мўминлар, Аллоҳ ва Унинг пайғамбари сизларни абадий ҳаёт берадиган нарсага (яъни, динга) даъват қилар экан, уни қабул қилинглар ва билингларки, шубҳасиз, Аллоҳ ҳар бир киши билан унинг қалби ўртасини эгаллаб турар ва шубҳасиз, Унинг ҳузурига тўпланасизлар» (Анфол: 24).\nАллоҳ таолодан бизни Аллоҳ ва пайғамбарига ижобат қилишга муваффақ қилишини ва ёрдам беришини, қалбларимизни тирилтиришини, қалбларимиз билан гуноҳлар ўртасини тўсишини сўраймиз. Дарҳақиқат, У бунинг ҳожаси ва бунга қодирдир.


Ражаб хотинига узоқ термилиб турди ва “Уни кўзи ожиз одамгина аёл, деб ўйлаши мумкин”, деган хулосага келди. Ярим тун бўлишига қарамай, ҳаво дим, қилт этган шабада йўқ. Ражаб пайпасланиб, кўйлагини топди. Зим-зиё тунда дадил қадамлар билан эшик томон йўналди. Ҳовлига чиқиб, кўкрагини ерга бериб ётди.\nДилгир хаёллардан қутулиш мақсадида Ражаб тамакидонини олди ва попирис ўради. Унинг юрагини тушунарсиз ғам-қайғу, оғир ҳис-туйғу эгаллади. Бу уни оқсоқол қилиб сайлашган кундаги туйғуларга ўхшамасди, ҳатто бу нарсани жандарм калтаклаган куни қалбини эгаллаган алам билан ҳам тенглаштириб бўлмасди. Ражаб аравасини беш лирага сотгандан кейин уни етти ярим лирага сотиши мумкин бўлганлигини билганда ҳам бунчалик эзилмаганди. Қалбини хуфтон қиладиган ҳеч нима бўлмаганига қарамай, кайфияти тушиб кетди. Лавлагини вақтида экди, оқсоқланган ҳўкизнинг оёғи тузалди, сигир бузоқлади, жандарм билан ярашиб олди, ҳаттоки у билан қаҳвахонада “олтмиш олти” қарта ўйинини ўйнади. Ражаб ҳаётидан норози бўлишга бирор баҳона тополмади. У бир неча маротаба у ёнбошидан бу ёнбошига ағдарилди. Бу ҳақда бошқа ўйламасликка қарор қилиб, хотиржам тортди ва уйқуга кетди.\nРажаб кўзини очганда қуёш қиёмга келганди. Хотини билан қизи аллақачон далага ишга кетган бўлса керак. У ширингина керишиб, ўрнидан қўзғалди ва уй ичкарисига йўл олди. Печка ёнида турган кўзадаги айронга нон тўғраб, иштаҳа билан паққос туширди. Хотини тонг азондан туриб, уйни йиғиштириб, мол-ҳолга қараб, иссиқ нонларни ёпиб кетибди. Ражабга деярли иш қолмабди, қаҳвахонага бориб, “олтмиш олти” ўйнасамикин? Ахир, унинг кайфиятини бузадиган ҳеч нима бўлгани йўқ. Шунга қарамай, қарта ўйнагиси келмади. Яна унинг қалбини ғалати, юракни эзувчи ҳис-туйғу эгаллади. Бу ўткир туйғу унинг юрагини ер ағдарадиган омоч каби ағдар-тўнтар қилди. Эй Аллоҳ, бу сиқилишларнинг сабаби бормикин? Эккан уруғи униб чиқмаса ҳам сиқилади, аммо ҳозиргичалик эмас... Эшик оғзида солиқчи пайдо бўлса ҳам юраги орқага тортиб кетади, бироқ ўшанда ҳам ҳозиргидай юраги ўртанмайди...\n“Далага борсаммикан? – деб ўйлади Ражаб. – Балки далага борсам, юрагимнинг чигили ёзилар... Ҳам аёлларнинг нима иш қилаётганини кўриб келаман...”\nҚишлоқнинг сўнгги уйи олдидан ўтган Ражаб тўхтаб, дастрўмоли билан терлаб кетган юзини артди. “Агар жаҳаннам ҳам шундай жазирама бўлса, жаннатга тушишга ҳаракат қилиш керак”, деб минғирлади. У кўзларини қисиб, далага тикилди. Дала бўйлаб ёйилган аёллар узоқдан бинафшаранг чолворлари билан гулкарамни эслатарди.\nЛира – Туркия пул бирлиги (изоҳлар таржимонники).\nДенюм (турк.) – майдон ўлчови, 919,3 кв. кмга тенг.


Президент Сергелида очилган истироҳат боғини кўздан...\n29.05.2020 22:25 0 1877\nДавлат раҳбари ўтган йили 21 майда Учтепа туманига ташрифи чоғида Тошкент шаҳри туманларида истироҳат боғлари ташкил этиб, аҳолининг дам олиши учун шароитларни кенгайтириш бўйича топшириқ берган эди.\nБоққа йирик гулли магнолия, фотиния фразери, қора сосна, игна баргли арча, «Кримсон кинг» чинори каби 30 турдаги 6 мингдан зиёд манзарали дарахт ва 20 турдаги 60 мингдан зиёд бута олиб келиб экилган. Аҳолининг кўнгилли ҳордиқ чиқариши учун ресторан, савдо шохобчалари ташкил этилган.\nТуркиянинг «Natural Peyzaj» ширкати билан ҳамкорликда бунёд этилган боғда 200 та иш ўрни яратилган. Малакали агроном ва энтомологлар жалб этилган.\nШавкат Мирзиёев Сергели


Тадбиркорларнинг ҳуқуқий маданияти юксалмоқда\nАна шундай учрашувларнинг навбатдагиси Гулистон шаҳрида фаолият олиб бораётган “Baraka Teks” МЧЖ шаклидаги хусусий корхонасида бўлиб ўтди. Сирдарё вилояти божхона бошқармаси раҳбарияти, Гулистон шаҳар ҳокимлиги, вилоят Савдо-саноат палатаси экспорт сектори масъуллари билан ўзаро ҳамкорликда ташкил этилган мазкур учрашувда вилоятнинг экспорт-импорт кўрсаткичлари таҳлили, божхона ва бошқа соҳада вужудга келиши мумкин бўлган низоларни муқобил ҳал этиш ҳамда тадбиркорликни қўллаб-қувватлаш мақсадида яратилаётган кенг имкониятларга асосий эътибор қаратилди.\nУчрашув давомида соҳа мутахассислари томонидан экспорт-импорт операцияларининг амалга оширилишида соддалаштирилган тартиб-тамойилларнинг жорий қилинганлиги ҳамда бу борада 2020-2021 йилларда амалга оширилган ишлар юзасидан ахборот берилди. Шунингдек, божхона органлари ҳамда тадбиркорлик субъектлари ўртасида вужудга келаётган низоли ҳолатларни муқобил ҳал этиш мавзусига ҳам эътибор қаратилди ва бу борада йиғилиш иштирокчиларига ҳуқуқий маслаҳатлар берилди.\nТадбир сўнгида Ишчи гуруҳ корхонанинг маҳсулот ишлаб чиқариш жараёни билан яқиндан танишди. Келгусида экспорт географиясини кенгайтириш ва бу борада божхона ходимлари томонидан яқиндан амалий ёрдам кўрсатилиши бўйича келишиб олинди.


Ватанга хизмат – олий саодат |\nТинчлик – тенгсиз неъмат. Кун сайин гўзаллашиб, янада тараққий этаётган диёримизда тинчлик ва фаровонлик шукуҳи бор. Бугун биз ана шундай тинч ва обод Ватанда умргузаронлик қилаяпмиз. Бу диёрда туғилиб камолга етган фарзандлар она Ватан ҳимоясини муқаддас бурч деб биладилар. Кенжа ўғлим Аллаёр ҳам болалигидан ҳарбий касбга меҳр қўйди. Унинг келажак орзулари ҳарбий соҳа билан уйғун эди. “Катта бўлсанг ким бўлмоқчисан?” деб савол берганларга “Офицер бўламан!” дерди бошини баланд тутиб. Болаликдаги орзу ўзгарувчан бўлади, дейишади. Йўқ, Аллаёрда ундай бўлмади. Унинг орзуси вояга етган сари қатъий мақсадга айланди. Аввалига Қуролли Кучлар сафида муддатли ҳарбий хизматни ўтади. Муддатли ҳарбий хизматдан қайтиши билан олий ҳарбий таълим муассасасига ўқишга кириш учун астойдил тайёргарлик кўрди. Куну тун китоб варақлаганлари, жисмоний тайёргарликка зўр берганлари ниҳоят ўз мевасини берди. Аллаёр Чирчиқ олий танк қўмондонлик-муҳандислик билим юртига ўқишга кирди! Бу барчамиз учун қувончли воқеа эди. Ўша кунни кечагидек эслайман. Аллаёр ҳовлига югуриб кириб “Она мени табрикланг, ўқишга кирдим” деганида қувончим дунёларга сиғмаганди. Ҳовлимиз бирпасда тўйхонага айланиб кетганди. Кўрсатганига шукур, дейман. Бугун Аллаёр Чирчиқ олий танк кўмондонлик-муҳандислик билим юрти 1-босқич курсанти. Ўғлимдан умидимиз катта. У албатта, ишончимизни оқлайди. Ўғлим орзу-ниятларига эришиб, халқ хизматида бўлишдан асло толмасин, дейман.\nФурсатдан фойдаланиб, барча ҳарбий хизматчиларни яқинлашиб келаётган Ватан ҳимоячилари куни билан қутлайман. Уларга сиҳат-саломатлик, оилавий хотиржамлик ва машаққатли хизматларида муваффақият ёр бўлишини тилайман. Шонли байрам муборак, азиз ҳарбийлар!\nЯна ўқинг: Intiluvchan, izlanuvchan va champion


Юксак меҳр-мурувват, оқибат ва бағрикенглик бизга буюк аждодларимиздан мерос фазилатдир - Халқ сўзи\nЮксак меҳр-мурувват, оқибат ва бағрикенглик бизга буюк аждодларимиздан мерос фазилатдир\n10:42 01 Май 2018 Жамият\n“Ер юзида жуда камдан-кам давлат ва миллат бундай юксак инсоний фазилатлар билан ғурурланиши мумкин. Вақт ўтган сари Шомаҳмудовлар оиласи кўрсатган бу қаҳрамонликнинг аҳамияти ва қадри тобора ошиб бормоқда”.\nТарих — мактаб. Ўтмиш эса ибрат. Инсониятнинг минг йилликлар орасида топган ҳақиқатлари шундай! Бироқ қачонлардир одамзодни зор қақшатган, ёстиғини қуритган оғир мусибату кулфатлар, мислсиз талафоту йўқотишлар борки, улар туфайли ҳосил бўлган қалб жароҳатларининг асорати асрларни қаритса ҳам изсиз йўқолмайди.\nXX аср башарият тақдирида Иккинчи жаҳон урушининг ўчмас асоратлари билан доғ қолдирди. Айниқса, олти йил давом этган даҳшатли қирғинбарот 50 миллиондан ортиқ кишиларнинг ҳаётига зомин бўлди. 90 миллиондан зиёд кишиларни ярадор ва майиб-мажруҳга айлантирди. Миллионлаб кексаларни, опа-сингилларни, энг ачинарлиси, мурғак болаларни ўз туғилган еридан узоқ-узоқларга кўчиб кетишга мажбур этди.\nТасаввур қилинг, вагонларда бомбалар ваҳмидан, ўлим хавфидан юраклари ҳаприққан кексалар, тирқишлардан жонсарак мўралаган кўзлар... Қалбларда ҳадик ва қўрқув...\nXX асрнинг қабиҳ кучлари зулмига учраб, елкалари пир-пир учиб, “Биз энди нима қилайлик?” дея нажот истаган, қалбига кўзёшлар тош бўлиб санчилган, қўллари муштга айланган гуноҳсиз болалар...\nХўш, уларга ким паноҳ берди? Ким меҳр қучоғини очди?\n— Бир майизни қирқ бўлиб еган халқмиз, — дейди Бекобод туманида истиқомат қилувчи меҳнат фахрийси Эргаш ота Рўзибоев. — Бағрикенглик, инсонпарварлик қон-қонимизга сингиб кетган. Болалигимиз уруш йилларига тўғри келди. Эсимда, шаҳару қишлоқларга олис ўлкалардан мажбурий эвакуация қилинган болалар пешма-пеш олиб келинарди. Улар орасида ҳатто ҳали эс-ҳушини таниб улгурмаган болакайлар ҳам бор эди. Ана шундай мураккаб ҳамда оғир шароитда халқимиз уларни ўз қанотига олди. Оталик, оналик муҳаббатини дариғ тутмади. Буни таърифлашга тил ожиз. Силаи раҳм, шафқат, ҳиммат, эъзозу эътибор, бағрикенгликнинг қиёси йўқ китоби, ёдгорлиги, бебаҳо хазинаси бу. Яна нима деб атай? Буни ҳис қилиш, юракдан ўтказиш керак ахир...\nЭнг улуғ Ота ва энг улуғ Она\nЎзбек шеъриятининг йирик вакили Ғафур Ғулом машҳур “Сен етим эмассан” шеърини битганида ҳали қирқ ёшга ҳам тўлмаган эди. Қисқа ва сермазмун сатрлар орасига жо этилган мазмун-моҳиятда эса нуроний донишманднинг меҳрибон қиёфаси балқиб турарди. Барчанинг тилидан тушмай ёд бўлиб кетган бу беқиёс шеърий асарда шоир уруш авжига чиққан, бомбалар ёғилиб турган ҳудудлардан юртимизга нажот излаб келган юз минглаб жажжи болакайларни парваришига олган ўзбек халқининг бағрикенглигини ҳаққоний гавдалантира олган эди. Айтишларича, бир кечада ёзилган бу шеърни эртаси куни муаллиф радио орқали ўқиганда наинки Ўзбекистон, балки Марказий Осиё халқларининг ҳам қалбини ларзага солган экан...\nҳарорат, муҳаббат, шафқат\nБу шеър ўзбек халқининг инсонийлик фазилатларини шу қадар мужассам эта олганки, барҳаёт шоирнинг овози ҳар гал янграганида, одамлар “Сен етим эмассан”ни кутиб нафасларини ичга ютишарди ўша пайт.\nЎша қақшатқич уруш даврида ватандошларимиздан қай бири икки, яна кимдир уч нафар болани қарамоғига олгани, уларга мураббийлик қилгани ҳақида тарихий маълумотлар жуда кўп. Хусусан, тошкентлик Шомаҳмудовлар оиласи 14 нафар, каттақўрғонлик Самадовлар оиласи 12, бухоролик Жўраев ҳамда Ашурхўжаевлар оиласи 8 нафар фронтда ота-онасидан ажраб, қаровсиз қолган етим гўдакларни оқ ювиб, оқ тарашди. Ўзбек халқининг азалий қадриятлари ана шу лаҳзаларда яққол намоён бўлди. Меҳр-муҳаббат туйғулари жўш урди. Эзгуликнинг ёвузлик устидан ғалабаси муқаррарлиги ҳақидаги азалий ўгитлар уларнинг иродасини мустаҳкамлаб, эртанги кунга ишонч билан қарашга ўргатди. Шу тариқа минг-минглаб турли миллатлар болалари бошларига дўппи кийиб, ўзбек тилида “нон”, “ота”, “она”, “ака”, “ука” каби оддий, аммо мазмунида ҳаёт акс этган сўзларни ўрганишди. Заводларда тутинган ота-оналари ёнида туриб меҳнат қилишди. Юртимиздаги саноат корхоналарида уларнинг жажжи қўлчаларининг излари қолганини бугун ҳеч ким инкор этолмайди. Ўзи емай, ўзи ичмай бу мурғакларга меҳр кўрсатган ўзбек халқимизнинг матонати, чинакам қаҳрамонлик ифодаси эди бу...\nТаниқли адиб Раҳмат Файзий тошкентлик Шомаҳмудовлар оиласининг ўшандаги матонати ҳақида “Ҳазрати инсон” деб номланган роман ёзди. Бу асар урушдан кейинги йилларда ҳам китобхонлар қўлидан тушмай, ёшларни оталар жасорати, уларнинг инсоний фазилатларидан ибрат олиб яшашга ўргатиб келди. Ўзбекистон халқ артисти, таниқли кинорежиссёр Шуҳрат Аббосов мазкур асар асосида ишлаган бадиий фильмни эса “Сен етим эмассан” деб номлади. Халқимизни эзгулик йўлида тарбиялашга интилган ўзбек ижодкорларининг асарларидаги юксак туйғулар бугунги кунда ҳам ёшлар учун ибрат намунаси бўла олади. Бу фильмда ўзбек халқининг нақадар болажон ва тантилиги, бағрикенг ҳамда олижаноблиги, меҳридарё ва инсонпарварлиги таъсирчан сюжет ҳамда ҳаётий лавҳалар асосида очиб берилган. Қолаверса, ҳақли савол туғилади: ўта оғир ва машаққатли йиллардан ҳикоя қилувчи ана шу бетакрор асарлар нима учун бу қадар довруқ қозонди? Нега уларни ўқиганимизда, томоша қилганимизда ёхуд эшитганимизда ҳар гал қорачиқларимиз намланади? Нима учун шундай меҳр-мурувватли халқ фарзандлари эканлигимиздан фахрланиб кетамиз, ғуруримиз ошади?\n— Уруш йиллари Ўзбекистонга бир миллионга яқин кишилар паноҳ истаб келган, — дейди тарих фанлари номзоди, доцент Наргиза Хидирова. — Уларнинг 200 мингдан зиёди болалар эди. Юзлаб ўзбек оилалари украиналик, беларуслик ҳамда россиялик турли миллатга мансуб болаларни ўз боласидай суйиб алқади. Меҳр берди, бошпана, озиқ-овқат, кийим-кечак билан таъминлади.\nБиласиз, уруш даври воқеа-ҳодисаларини тарих саҳифаларига муҳрлаш, халқ руҳини кўтарувчи асарлар яратиш мақсадида олиму уламолар, шоиру ёзувчиларнинг аксарияти фронт ортида ўз фаолиятларини давом эттиришарди. Ана шулардан бир гуруҳи Тошкентда яшаб, ижод қилишган. Улар орасида дунёга машҳур рус шоираси Анна Ахматова ҳам бор эди. Унинг қайдларида ҳар қандай юракни титроққа солиш қудратига эга қуйидаги самимий дил сўзлари учрайди:\n“Миллий қадриятгина одамларни буюк дўстлик сари чорлаб, қалб ва тафаккурга садоқат ва жасорат туйғусини ҳадя этади, одамийликни улуғлашга имкон яратади. Инсонпарварликнинг юксак даражаси Шоаҳмад ва Баҳри аяларнинг қонимасмиди? Дунё остин-устун бўлаётган бир паллада шу қадар меҳрга зор норасидани яхши инсонлар қилиб етиштира олган бу икки зотни энг улуғ Ота ва энг улуғ Она дегимиз келмайдими?!”\nХўш, ана шундай улуғлик мақомига эришган волидаю муҳтарама ҳамда падари бузрукворни нақадар қадрлаш керак? Уларнинг тарих олдидаги буюк хизмати, жасорату матонатини қанчалик эътироф этиш лозим?\nМенинг Ватаним — шу ер!\nДарҳақиқат, Шомаҳмудовлар инсонпарварликнинг юксак намунасини кўрсатган оила сифатида тарихда қолди. Тошкентлик темирчи Шоаҳмад ота ва унинг рафиқаси Баҳри ая рус, украин, татар, молдаван, чуваш, яҳудий, қозоқ миллатига мансуб 14 ўғил-қизни кўз қароғида авайлаб улғайтиришди.\nБу оилада камол топган қизлардан бири — Холида опа (асли исми Ольга) айни пайтда пойтахтимизнинг Жарариқ маҳалласида истиқомат қилади. 82 ёшни қоралаган онахон ўзбек тилида бурро-бурро сўзлашади. Уруш йилларини юраги энтикиб ёдга олади.\n— Адамлар, ойимларнинг ҳаёти ўзи биз учун катта мактаб эди, — дея ота-онасини юксак соғинч, кўзда ёш билан хотирлайди Холида опа. — У маҳалларда бир кишининг нон топиб ейиши ҳам қийин эди. Адамлар темирчилик қилиб топиб келганларини ўзлари емасалар ҳам, оғзимизга тутишга ҳаракат қилардилар. Кийим-кечак, пойабзал ҳам йўқ эди. Шунинг учун у кишининг эски чопонлари, бир-биримизнинг йиртилиб тугаёзган кийимларимиз ҳам ташлаб юборилмасди. Ямоқ-ясқоқ қилиб, тикиб-чатиб, ойим улардан кийса бўладиган кийимлар тикар эдилар.\nХолида опа давлатимиз раҳбари ташаббуси билан Шомаҳмудовлар оиласига қўйилган ҳайкал пойтахтимиздаги марказий майдонлардан бирига ўрнатилаётганидан беҳад мамнун.\n— Бу ҳайкал ўз жойига қайтарилганини эшитганимдан кейин тушимга ойим кирдилар. Бошларига оппоқ рўмол ўраб олган, кийимлари озода, лабларида табассум бор эди. Нимадир демоқчи бўлаётганларида уйғониб кетдим... Анча вақт ўзимга келолмай ўтирдим. Назаримда, ойимнинг руҳлари шод бўлди...\nПрезидентимиз Шавкат Мирзиёев Иккинчи жаҳон уруши йилларида юксак меҳр-мурувват ва оқибат кўрсатган ана шу оиланинг жасоратини алоҳида қайд этиб ўтар экан, “Ер юзида жуда камдан-кам давлат ва миллат бундай юксак инсоний фазилатлар билан ғурурланиши мумкин. Вақт ўтган сари Шомаҳмудовлар оиласи кўрсатган бу қаҳрамонликнинг аҳамияти ва қадри тобора ошиб бормоқда”, дея алоҳида таъкидлади. Шунингдек, “Тарихий ҳақиқатни қарор топтириш, халқимизнинг эзгу фазилат ва қадриятларини абадийлаштириш учун, Шомаҳмудовлар оиласига бағишланган, “Халқлар дўстлиги” деб номланган ёдгорлик ансамблини пойтахтимиз марказидаги майдонга қайтарсак, адолатли бўларди”, дея қайд этиб ўтди.\nАйни кунларда пойтахтимиз марказидаги майдонда иш қизғин. Бу ерда минглаб ишчи-мутахассислар кечаю кундуз бунёдкорлик ҳамда ободонлаштириш ишлари билан банд. Ҳадемай, бу ерда букилмас ирода ва жасорат намунасини кўрсатган Шомаҳмудовларга бағишланган монументнинг қад ростлаши, яъни инсон меҳрига қўйиладиган ёдгорлик уларга ғайрат-шижоат бахш этаётган бўлса, не ажаб!\n— Урушдан кейин акам қидириб келиб, олиб кетмоқчи бўлганди, — Холида опанинг чеҳраси ёришади. — Мен кўнмадим. Чунки менинг Ватаним — шу ер! Ўзбекистонда меҳр-оқибат кўрдим, меҳрибон инсонларимни, бахтимни топдим. Ахир бундай юрт яна қаерда бор?!\n“Халқлар дўстлиги” ёдгорлик ансамбли нафақат тутинган ота-онам, балки ўзбек халқига, унинг меҳрига, буюклигига қўйилган ёдгорликдир. Шундай экан, унинг шаҳримиз марказида, халқимиз кўз ўнгида туришига нима етсин?!\nУзилган бир киприк абад йўқолмас\nҒиждувон шаҳрида яшовчи Ҳакима Бекмурзина 91 ёшда. Мабодо “уруш” деган сўз қулоғига чалинса, онахон бир сесканиб тушади. Вужудига титроқ киради. Уруш даҳшатларини эслаб, тунлари ухлолмай чиқади.\nДарҳақиқат, Иккинчи жаҳон уруши балоси нафақат йигитлар, балки гулдек қиз-жувонларни ҳам ўз гирдобига тортди. Уларни ота-оналари, туғилган гўшалари бағридан худди киприк мисоли узиб олди.\nРоссиянинг Мордова ўлкасида туғилган Ҳакима 1942 йилнинг баҳорида кўнгилли тарзда фронтга отланди. Алоқа ротасида хизмат қила бошлади. Аммо унинг вазифаси телеграф олдида ўтириш билан чекланиб қолмаганди. Ярадорларни от-араваларга, машиналарга юклаш, уларни тиббий қисмга жўнатиш каби юмушлар худди у каби кўплаб қизлар зиммасида эди. Ўспирин қизнинг кўз ўнгида оғир ярадор бўлганларнинг жони узилар, бадани куйиб, вужуди ўтдек ёнаётган аскарларнинг нажот билан боққан кўзларини, вайронага айланган шаҳару қишлоқларни кўриш азоб эди.\nНиҳоят, қирғинбарот уруш тугади. Ота-онасидан ҳам ажралиб, ёлғиз қолган Ҳакима нима қиларини билмай қолди. Шунда уч-тўрт дугона маслаҳатлашиб, Ўзбекистонга борадиган бўлишди.\n— Ўшанда ҳамма жойда очарчилик, қаҳатчилик ҳукм сурарди, — дея эслайди Ҳакима Бекмурзина. — Аммо ўзбеклар жуда бағрикенг, меҳр-оқибатли халқ экан. Бизга бошпана беришди. Топганларини баҳам кўришди. Билмаганларимизни ўргатишди. Мен ҳали-ҳануз ўзбекларнинг бу яхшиликларини миннатдорлик билан эслайман. Ўзимни ҳам шу юртнинг фарзанди, деб биламан...\nБуни қарангки, Ҳакима ўз бахтини ҳам шу ердан, аниқроғи, Ғиждувондан топди. Иккинчи жаҳон уруши қатнашчиси Содиқ Ҳикматов билан турмуш қурди. Икковлон ҳалол меҳнат қилиб, ували-жували бўлишди. Ҳакима бувининг беш фарзанди, ўттиздан зиёд невараю эваралари бор. Уларнинг меҳрибонликларини кўрган онахоннинг қўли доим дуода.\nАйтмоқчи, ҳозир Ғиждувонда ўн нафар Иккинчи жаҳон уруши қатнашчиси ҳаёт. Улар давлатимиз ва халқимизнинг эъзозида.\nБахтли ҳаёт кечиришнинг энг асосий омили, бу — тинчлик. Ахир шундоққина остонаси олдида ўқ овози эшитилиб турса, кўча ҳатлаб чиққан каттаю кичик милтиққа нишон бўлса, ким ҳам ўз уйида хотиржам ухлай оларди?! Ёки бир бурда нон, бир қултум сувга зориқиб яшайдиганлар йўқми бугун дунёда?! Тошқинлар, зилзилаю тўфонлар туфайли ёстиғи қуриб кетаётган минг-минглаб оилалар-чи? Хўш, шуларни кўриб, билиб, нега юртимиздаги осудалик, тўқлик-фаровонлик, Истиқлолимизни кўз қорачиғидек асраб-авайламаслигимиз керак?!\nБу йил дориламон кунларда Хотира ва Қадрлаш кунини кутиб олаётган юртдошларимиз кўнглидан ана шундай ўйлар кечаётганига шак-шубҳа йўқ.\n— Оиламиз уруш йилларида Одесса шаҳридан кўчиб келган, — дейди Навоий шаҳрида истиқомат қилувчи Владимир Полетаев. — Отам ўша даврларда ўзбек оилалари серфарзандлигига қарамай, эвакуация қилинганлар учун уйларининг тўридан жой беришгани, топган-тутганларини ҳиммат билан ўртага қўйишгани, асосийси, одам зотига миллатидан, динидан қатъи назар, Ҳазрати инсон деб қарашлари хусусида кўп сўзларди. Ҳамиша “Биз бу заминдан, бу халқдан бир умр миннатдор бўлишимиз керак”, деб уқтирарди. Шу сабабли оиламиз билан Ўзбекистонни Ватанимиз дея қабул қилганмиз. Унинг тараққиётига ҳисса қўшиш учун астойдил меҳнат қилиб келаяпмиз.\n— Бу йилги байрам ҳаётимизда янада ёрқин из қолдираяпти, — дейди Чуст туманидаги Варзик қишлоғида яшовчи Иккинчи жаҳон уруши қатнашчиси Умаржон ота Жўраев. — Давлатимиз раҳбари томонидан яратилган имкониятдан фойдаланиб, Ялтанинг машҳур сиҳатгоҳига отланиб турибман. Яқин вақт ичида ўғлим Самижон билан йўлга чиқамиз. Бошқа кўплаб фронтчилар қатори беқиёс эътибордан дилим яйрайди, умримга умр қўшилаяпти.\nТўқсон уч ёшдаман. Ҳаёт йўлимни ёдга олар эканман, халқимиз бошига кулфат солган уруш умрим баҳорини зимистонга айлантиргани кинотасмасидек бирма-бир кўз олдимдан ўтади. Ўн саккиз ёшимда фронтга отланган куним онажоним “Насибанг узилмасин”, дея нон тишлатгани кечагидек эсимда. Умрим бор экан, икки оёғим ногирон бўлса-да, туғилган ошёнимга қайтдим. Урушда кўп нарсани йўқотдик. Бироқ бир нарса таскин беради: биз инсоният озодлиги учун, фашизм деган балони Ер юзидан супуриб ташлаш учун жонимизни тикдик. ўалаба эса осонликча қўлга киритилмагани барчага аён. Ярим миллион нафардан зиёд юртдошларимизнинг қутлуғ қони, жанглардан соғ-носоғ қайтган инсонлар фидойилиги унда мужассам. Бугун саккиз фарзандим, юзга яқин невара-чевараларим атрофимда парвона. Яхши инсонлар ардоғида давлатимиз ғамхўрлигини ҳис қилиб яшаяпман. Байрам арафасида Президентимиз томонидан моддий, маънавий рағбатлантирилишимиз қалбимизни янада чароғон этди. Уруш балою қазо. Ҳеч қачон бошқа ёпирилмасин. Тинчлик-омонлигимизга, бахту иқболимизга кўз тегмасин.\nШу ўринда уруш даврининг нимагадир кўп тилга олинмайдиган, мазмунида улкан меҳнат, фидойилик, матонат ва ирода акс этган рақамларига мурожаат қилайлик. Ўша йиллари Ўзбекистон аҳолиси томонидан мудофаа жамғармасига 649,9 миллион сўм нақд пул, 4 миллиард 226 миллион сўмлик заём, 52,9 килограмм олтин ҳамда кумуш топширилган. Фронтга 7 миллион 518 минг 800 та гимнастёрка, 2 миллион 636 минг 700 та пахталик, 2 миллион 221 минг 200 та этик ва қўнжли ботинка юборилган. Енгил саноат корхоналари томонидан 246 миллион сўмликдан зиёд турли маҳсулотлар, шунингдек, 1 миллион 282 минг тонна ғалла, 482 минг тонна картошка ҳамда сабзавот, 1000 тонна полиз маҳсулотлари, қуруқ ва ҳўл мевалар жўнатилган.\nАслида бу мисолларимиз, фикр-мушоҳадаларимиз бутун дунёга маълум. Шундай бўлса-да, “Мозийга қайтиб иш кўрмоқ хайрли”, деганларидек, ота-боболаримизнинг қадри асрларга татигулик, таъбир жоиз бўлса, ўзбек халқига хос тенги йўқ меҳр-оқибатнинг буюк қиссасидан айрим лавҳаларни яна бир бор эътиборингизга ҳавола этдик. Бугун улуғ айём арафасида Ўзбекистонда эзгу ҳамда савоб ишларга қўл урилмоқда. Зеро, уларнинг мазмун-моҳияти, қисқача айтганда, мангуликка дахлдордир!


22 апрел 2018, Тошкент вақти: 05:39\nоктябр 06, 2017\nУлуғнор тумани ҳокими 57 яшар Асилбек Юсупов 5 октябрь куни оламдан ўтди.\nАндижон вилоят, Улуғнор туман ҳокими 57 яшар Асилбек Юсупов 5 октябрь куни оламдан ўтди. Туман ҳокимлиги мулозимининг Озодликка айтишича¸ 6 октябрь куни дафн қилинган Юсупов 3 октябрь куни пахта йиғим-теримига оид вилоят ҳокими Шуҳрат Абдураҳмонов ўтказган селектор мажлисида ҳоким томонидан тергалгани ортидан иш кабинетида оғиз-бурнидан қон кетиб, йиқилиб тушган.\nОзодлик суҳбатлашган андижонлик врачга кўра¸ туман ҳокими геморрагик инсульт ташҳиси билан Республика шошилинч тиббий ёрдам илмий маркази Андижон вилояти филиали клиникасига ëтқизилган. Врачга кўра¸ “кома ҳолатида бўлган Юсупов уч кун мобайнида ИВЛ аппарати (Ўпкада ҳаво алмашишини таъминлайдиган ускуна) билан ушлаб турилган".\nСелектор йиғилишида қатнашган фермерлардан бирининг иддаосича, Улуғнор туман ҳокими 3- октябрь куни селектор йиғилишида Шуҳрат Абдураҳмонов томонидан қаттиқ ҳақоратланган:\n- Уни селекторда вилоят ҳокими ўта нафсониятига тегиб ҳақорат қилди¸ деди суҳбатдош. У ҳокимнинг оғзидан чиққан ҳақоратларни айнан келтирди, лекин Озодлик одоб талабларидан келиб чиқиб, уларни бу матнда келтира олмайди.\nОзодлик вилоят ҳокими Шуҳрат Абдураҳмонов билан боғланди. У Асилбек Юсуповнинг исмини эшитиши биланоқ, "мажлисдаман", деб телефонини ўчириб қўйди. Абдураҳмонов шунингдек Асилбек Юсуповнинг ўлими борасида изоҳ сўралган СМС мактубга ҳам жавоб бермади.\nМарҳум туман ҳокимининг жанозасида қатнашган туман ҳокимлиги мулозимининг Озодликка айтишича¸ Юсупов туман пахта йиғим -теримини самарали ташкил қилиш учун кейинги икки ҳафта мобайнида узлуксиз ишлаб толиқиб қолган:\n- Ўзи у кишининг ҳоким бўлиб ишлаганига етти ойча бўлувди. Асилбек Акрамович шу йилнинг 22 февралида Улуғнорга ҳоким бўлиб келувди. Тиришқоқ ва ишчан эди. Унақа касал бўлганини ҳам билмаймиз. Пахта масаласидаги рақамлар борасида раҳбарлардан эътироз бўлди селектор пайтида. Ўрнидан туриб юрмоқчи бўлди¸ кейин мункиб кетди. Тез доктор чақирдик. Аммо кеча кечқурун ўтиб қолди. Бугун пешинга чиқардик. Уч боласи ортида қолди раҳматлининг, деди суҳбатдош.\nАндижон вилоят ҳокимлигидан олинган маълумотларга кўра, 3 октябрь куни Улуғнор туманида пахта терими ҳажми камайган. Туман 2 октябрь куни 660 тонна 857 кг, 3 октябрь куни эса, 543 тонна 700 кг пахта топширган.\nТуман ҳокими лавозимида оламдан ўтган Асилбек Юсупов бундан олдин Ўзбекистон Республикаси Молия вазирлиги ҳузуридаги Суғориладиган ерларнинг мелиоратив ҳолатини яхшилаш жамғармасини бошқариш департаменти директори лавозимида ишлаган.\nТуман ҳокими пахта бўйича селектор мажлисида тергалгани ортидан ҳушидан кетиб, ўлди\nby Озодлик радиоси\nМулозимлар учун ҳаловатсиз кунлар\nОзодлик суҳбатлашган ҳокимлик мулозимига кўра, туман ҳокими кейинги пайтда анча толиқиб қолган эди.\n- Тошкентда вазирликда бир маромда ишлаб юрган одам туман ҳокимлигидаги тиғиз режимга дош бера олмади. Бу тиғиз режимни вилоят ҳокими Шуҳратбек Қўшақбаевич талаб қиляпти. Керак жойида тергайди. Пахтани йиғиб-териб олиш давлат аҳамиятидаги ишку?! дейди суҳбатдош.\nСтрессми ëки пахта жонбозлиги?\nРеспублика шошилинч тиббий ёрдам илмий маркази Андижон вилоят филиалида ишлайдиган докторнинг Озодликка айтишича, геморрагик инсульт организм толиқиши ва стресс оқибатида юзага келадиган касалликдир.\nУлуғнор туман ҳокими ҳушидан кетган селектор мажлисида қатнашган фермернинг Озодликка айтишича¸ вилоят ҳокими Шуҳратбек Абдураҳмонов қаттиқ гапирган:\n- Ҳамманинг оғзида шу, Кўшақбоевич хокимнинг бошини еди, дейишябди. Ўша куни Улуғнор ҳокими адресига росаям қаттиқ гаплар бўлди. Туман ҳокими 24 эмас¸ 25 соат ишласин, деди. Қўшақбоевич гапига кирмаганларни бир оғиз гап билан органларга жиноий иш фабрикация килиб, қамаб ташлашябди. Мулозимларга иккита йул бор: ёки қамоқ, ёки 25 соат ишлаб ўлиш, дейди фермер.\nМажлисларда ҳақоратлангани ортидан мулозимларнинг кутилмаганда вафот этгани тўғрисида Озодлик аввал ҳам бир неча бор хабар қилган.\nҚашқадарё вилоят, Нишон туман ҳокими Асрор Жўраев жорий йил 10 июлда бўлиб ўтган туман фаоллари йиғини пайтида 53 яшар машина-трактор парки раҳбари Музаффар Чоршанбиевни "синглинги...," деб ҳақорат қилган ва ҳақоратланган кичик раҳбар айни куни касалхонага тушиб, юрак хуружидан жон таслим қилган эди.\nҲокимларнинг мулозимларга қўл кўтариши масаласи жорий йил сентябрида ижтимоий тармоқларда муҳокама бўлган, ўшанда Сайхунобод туман ҳокими тумандаги мактабларнинг директорларини йиғиб, уларни бир қаторга терган ҳолда калтаклагани тасвирланган видео тармоқда қизғин муҳокама қилинган эди.\nПахта мавсуми қурбонлари сони тўққиз нафарга етди\nПахтада ўлган талабанинг оиласи аризасини милиция қабул қилмаяпти\nПахтада ўлган Шамсиддин оиласи президентга мурожаат қилди\nПахтада ўлган Шамсиддин иши ортидан туман прокурори ишдан кетди\nАНДИЖОН – "Олтинкўлда аҳоли қаршилигига қарамай масжид бузиб ташланмоқда"\nСАМАРҚАНД – "Россиялик сайёҳлар олдида шарманда бўлдик" (ВИДЕО)\nФарғоналик фермер: Ҳоким сабзи-пиёзимни устидан ҳайдаттириб, пахта эктиряпти\n“Мажбурий меҳнат тўхтатилса ишсизлик ҳам камаяди”\nАёл икки ўғли ва ўзига ўт қўйди. Болалар ўлди, аёл тирик.\nТошкентда Юлдуз Усмонованинг собиқ фуқаровий эри Фарҳод “шайтон” ҳибсга олинди\nОëқ кийими билан ўқувчини калтаклаган коллеж ўқитувчиси ишдан бўшатилди (ВИДЕО)\nРоссиядан яна бир «Груз-200» уйга жўнатилди\nСолижонга мактублар ëхуд Шайхали қамоқхонаси 9 йиллик маҳбуси\nЎзбек чегарачиси қирғизистонликни отиб қўйгани алоқаларга қандай таъсир қилади?\nНовқатдаги қотиллик ортидан тартиб посбонлари интизомий жазо олди\nСуриянинг Дума шаҳрига Россия ҳарбий полицияси киритилди\nАНОНС: Имомликдан ҳайдалган Шермурод Тоғай қиссаси


Apple расмий сайтида 1563 долларлик буюртма қилган қизга iPhone 12 Pro Max ўрнига олмали йогурт келди! - Terabayt.Uz\nОнлайн дўконлардан смартфон ёки бошқа бирор гаджет буюртма қилиб чув тушганлар – буюртмаси ўрнига шу девайс ҳажмича ва вазнича келадиган бошқа нарсалар олганлар учраб туради. Лекин яқинда Хитойда бўлиб ўтган воқеа ҳаммасидан олиб тушди.\nЮқоридаги сингари ҳолатлар кўпинча воситачилар ёки ишончсиз дўконлар орқали қилинган харидларда учрайди. Бироқ хитойлик Лю исмли қиз унча-мунча жойдан эмас, нақ Apple расмий онлайн дўконидан харид қилган эди-да! Буюртма ҳам чакки эмас – 1563 доллар эвазига ички хотираси 256 гигабайтлик iPhone 12 Pro Max смартфони...\nАммо буюртмаси етиб келгач, унинг сал ғалатироқ эканлигини пайқаганми, ёки кўнгли сезганми – хуллас, Лю ҳар эҳтимолга қарши ушбу харидининг қадоғини очиш жараёнини видеога олиб, Weibo тармоғига жойлаган. Жўнатма қутисидан эса... олма таъмли йогурт чиққан! Ҳарна-да, Apple ҳам аслида «Олма» дегани-ку!\nЛю тезда полицияга мурожаат этган ва суриштирувлар бошланган. Маълум бўлишича, харидор жўнатмани бевосита курьернинг қўлидан олмаган – Express Mail Service (EMS) хизмати ходими уни қизнинг уйи олдидаги, посилкаларга мўлжалланган махсус қутида қолдирган экан. Полиция буни ўғирлик деб баҳоламоқда, лекин унинг қайси босқичда амалга оширилгани, яъни, смартфонни айнан қаерда ва ким йогуртга алиштириб қўйганини ҳозирча аниқлай олишмаган.\n#Apple #Apple iPhone #нархлар #онлайн дўкон #онлайн харид #жиноятчилик #Apple iPhone 12 Pro Max


21:16 / 07.01.2017\nАксарият кишилар ҳаётнинг муайян қисмини бир манзилдан иккинчисига етиб олишга сарфлашади. Эрталаб туриб, ишга кетаётганимизда кўпинча йўлларнинг тирбандлигига дуч келамиз, кечқурун уйга қайтаётганимизда яна шу аҳвол... Бу вазият катта шаҳарларда яшовчи ҳар бир кишига таниш ва афсуски, ҳозирча бу борада яхши томонга ўзгаришлар йўқ. Don't Panic нашри аҳолиси доимий тирбандликдан азият чекувчи 10 мегаполис рўйхатини тақдим этди.\nМуқаддас шаҳар йилнинг барча мавсумларида сайёҳларга тўла бўлади. Бу ерга Папани кўриш учун ташриф буюрувчи зиёратчилар ҳам кўпчиликни ташкил қилади. 2015 йилги ҳисоботга кўра, Рим ЙТҲ бўйича дунёнинг энг хавфли шаҳарларидан бири ҳисобланади. Муаммоларнинг асосий манбаи - бу ерда жуда кўпчиликни ташкил қилувчи мотоциклчилар.\n4 - ўрин. Сурабая, Индонезия\nЙўл транспорти модернизациялашган тизимга эга эмаслиги мазкур шаҳар трассаларини асаби жойида бўлмаганлар учун ҳақиқий синовга айлантиради. Бу ерда "тошбақа" тезлигида ҳаракатланиш - оддий ҳол. Йўловчилар-ку йўлларда бемалол "саёҳат" қилишади. Улар машиналар орасидан ўтиб, шусиз ҳам оғир вазиятни янада мураккаблаштиришади.\nМана икки йилдирки, Жакарта "дунёнинг энг тирбанд шаҳри" мақомини олиб келмоқда. 30 миллион (!) аҳоли ҳар куни ўз автомобили босими остида қолади. Шаҳарнинг ноқулай инфратузилмаси вазиятни янада қийинлаштиради.\nавтомобиль транспорт ҳайдовчи


Оилада COVID-19га чалинган бемор бўлса, юқтириб олмаслик учун нима қилиш керак? - Zamin.uz\n08:00 / 05.12.2020\nАгар оила аъзоларидан бири COVID-19га чалинган бўлса, коронавирусни юқтириб олмаслик учун нима қилиш керак? Россиялик шифокор-терапевт ва иммунолог Ирина Ярцева бу борада қандай йўл тутиш кераклиги тўғрисида маслаҳат берди.\n«Хоналарни тез-тез шамоллатиб туриш лозим, бемор ниқобда бўлиши шарт, бошқалар тақмаса ҳам бўлади. Иложи бўлса, беморни алоҳида хонага ўтказиш керак. Соғлом оила аъзолари эса тоза ҳаводан нафас олиш учун тез-тез ташқарига чиқиб тургани маъқул. Имкон бўлса, доимий ишлаб турадиган ёпиқ турдаги кварцли чироқ харид қилиш керак ёки ижарага олиб турса ҳам бўлади. Кунига бир неча марта бурунни тузли эритма билан ювиб туриш тавсия этилади», — деди Ярцева.\nБеморнинг сочиғи ва идиш-товоқлари алоҳида бўлиши шарт. У ошхонага камроқ киргани маъқул. Мабодо бир хил буюмлардан, масалан, телефон, калит, телевизор пультидан фойдаланишга тўғри келса, спиртли салфетка ёки хлорли восита билан артиш керак.\n«Ушбу вирус ҳавода узоқ яшамайди, буюм юзаларида ҳам унчалик кўп жон сақлолмайди. Хоналарни оддий нам латта билан тез-тез артиб туриш кифоя. Агар хлорли воситадан ҳаддан ташқари кўп фойдаланилса, аҳволнинг ёмонлашишига олиб келади — нафас йўллари шиллиқ қаватига салбий таъсир кўрсатади, унинг токсик шикастланишига олиб келади. Натижада вируснинг ичкарига кириши янада осонлашади. Шу боис ҳеч қандай ортиқча чора кўришга ҳожат йўқ — шунчаки намлаб артиш буюмларнинг юзасида вирус концентрациясининг камайишига олиб келади», — дея таъкидлади шифокор.\nТерапевтнинг сўзларига кўра, кўпинча бундай вазиятда оиланинг биргина аъзоси касалликни бошидан ўтказади. “Замин” янгиликларини “Инстаграм”да кузатиб боринг\nЯнгиликлар » Жамият » Оилада COVID-19га чалинган бемор бўлса, юқтириб олмаслик учун нима қилиш керак?


ST Таъсир - Sizdan Telegram\nST-таъсир: "3 ойдан бери ҳолимиздан хабар олмаган “сувоқова”чилар келишди"\nST-таъсир: “Cурхондарё вилояти Термиз шаҳри Жўйжангал маҳалласидан қайта мурожаат қиляпмиз. ST'да мурожаатимиз чиққач, 3 ойдан бери ҳолимиздан хабар олмаган “сувоқова”чилар келишди. Чорасини кўрамиз, дейишди. Ишни охирига етказишади, деган умиддамиз”.\n(Бу хабар STга 19 июль куни келган)\nST-таъсир: “Шаҳрисабзга ҳам тезюрар поезд қатнайдиган бўлди”\nШАҲРИСАБЗ. “Қашқадарё вилояти Шаҳрисабз туманидан ёзмоқдамиз. Бундан бир муддат олдин “Ўзбекистон темир йўллари” акциядорлик жамиятидан Тошкент–Шаҳрисабз йўналишида поездлар қатновини тиклашни сўраб мактуб йўллаган эдик. Хабарларга кўра, йўловчиларга қулайлик яратиш мақсадида ҳозиргача Тошкент–Қарши йўналишида ҳаракатланиб келаётган 4/3-сонли “Насаф” тезюрар электропоезди 22 июндан бошлаб Шаҳрисабз темирйўл вокзалигача қатнов амалга оширар экан. Масъулларга ва Озодлик радиосига миннатдорлик билдирамиз”.


24 йил аввал қамалган Самандар Қўқоновнинг Мирзиёевга ёзганлари » Ўзбекистон янгиликлари – Zamin.uz\n24 йил давомида қамоқда ўтирган ўзининг ёзишича ноҳақдан ноҳақ қамалиб кетган Самандар Қўқоновнинг "Эркин яшаб, эркин меҳнат қиладиган ҳуррият даври келди!" номасини миллий ахборот агентлиги эълон қилди.\nЎзбек халқи кейинги юз йилликнинг ўзида чеккан жабру-жафолар, зулму-ситамлар, азобу уқубатлар, кўргуликлар, хўрлигу ҳақоратларнинг ўзини ҳисобласангиз Ер шари ҳозироқ қоқ иккига бўлиниб кетади, инсон зоти бунчалик қийноқларга дош беролмайди, дея ўйлайсиз. Аср бошида чор Россияси томонидан Ўзбекистонни мустамлакага айлантирилиши ва минг минглаб одамларнинг қатл қилиниши, 37 йиллардаги қатли омлар, 41-45 йиллардаги уруш туфайли бир ярим миллион юртдошларимизнинг ҳалок бўлиши, 50-60 йиллар шахсга сиғиниш давридаги қама қама, от-отлар, турғунлик давридаги қотилликлар, ва ниҳоят қайта қуриш даври келди деб, энди умид отига минаётганимиздаги хунрезликлар, бизга ўхшаб ноҳақдан ноҳақ қамалиб кетган минглаб одамларнинг аянчли қисмати, буларнинг барини ҳисоблайверсангиз нақ қиёмат қойим кўз олдимизга келади. Аммо халқимиз иродали, сабот-матонатли экан, бу жабру-жафоларнинг ҳаммасини босиб ўтди ва омон қолди. Мен, шахсан ўзим Шавкат Миромонович Мирзиёевнинг халқимиз бошига Президент бўлиб келишини, Худонинг бизга юборган инояти деб биламан.\nТўғриси, 24 йил қамоқда ўтирган одам, Шавкат Миромоновичга бирданига ишонишим қийин бўлди. Лекин, Шавкат Мирзиёев туфайлигина бугун озодликдаман, менга берилган 27 йиллик қамоқ муддатини 24 йилини ўтаб, озодликка чиқдим. Мен, Шавкат Мирзиёевга нафақат ўз номимдан, балки яқиндагина авф этилган 2700 маҳбуснинг номидан ҳам раҳмат айтаман, мен сингари Шавкат Мирзиёевнинг шарофати билан озод этилган минглаб инсонлар номидан ҳам раҳмат айтаман!\nМана энди халқимиз эркин яшайдиган, эркин меҳнат қиладиган, меҳнат қилиб эркин яшайдиган ҳақиқий ҳуррият даври келди. Халқимиз бундан кейин ҳалол меҳнат қилиб, бир тан-у бир жон бўлиб, аҳил иноқликда, ҳамжиҳатликда, ўз топганига ўзи эга бўлиб яшаса, ош еган косаси олтиндан бўлади. Биз энди, ўз ерига, ўз эркига, ўз саодатига ўзи эга халқмиз. Энди нафақат заводлар қурамиз, балки завод қурадиган заводлар ҳам қурамиз. Биз энди нафақат қора ишчи кучи бўлиб кун кўрамиз, балки илм кучи билан, тафаккур кучимиз билан ҳам дунё тараққиётига ўз хиссамизни қўшишга қодир бўлиб кун кўрамиз, ҳур яшаймиз. Муҳими бизга мана шундай улуғ ислоҳотларни тақдим этаётган миллатимиз сардори, Президентимиз бор. Президентимизни эса нафақат ғайрат шижоати, юксак тафаккури, балки буюк қалби ҳам бор. Мен каби минглаб мазлумларни ёруғликка олиб чиққан Шавкат Миромоновичга фақат ва фақат омад ёр бўлишини Худодан сўраб қоламан! Барча юртдошларим олдида таъзимдаман!\nЯнгиликлар » Жамият » 24 йил аввал қамалган Самандар Қўқоновнинг Мирзиёевга ёзганлари\n23:17 «Ислом Каримов аппаратчига нисбатан кўпроқ курашчига ўхшайди” 2-қисм


ЯНГИ келинчакларга ЯНГИ тавсиялар - 16 Мая 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2014 » Май » 16 » ЯНГИ келинчакларга ЯНГИ тавсиялар\nТурмуш қурганимга анча йиллар бўлди. Қайнона бувим айтганидек, қорлар ҳам ёғди, эриб ҳам битди. Мақолани қоғозга тушириш учун янги келинлик йилларимни бирма-бир эсга олдим. Хотиралар худди кечагина рўй бергандек кўз олдимда. Баъзан хатога йўл қўйдим, айрим ҳолларда ўзим учун дарс олдим. Хуллас, азиз мухлисларимиз қаторидаги янги келинчаклар, турмуш остонасидаги қизлар тегишли хулоса чиқарар дея хотирамга муҳрланиб қолган вазиятлару гап-сўзларни очиқ-ойдин ёзишга киришдим.\n«Қайнонангга атаб бир кун қатлама билан ҳолвайтар, бошқа куни қуймоқ пишириб, нонушта тайёрлашинг керак», деб ўргатганди онам. «Меҳмонга борса, қўлидаги тоғораси камхарж бўлиши учун пишириқ пиширишдан ҳеч эринма». Тўйимдан бир ой аввал торт-пишириқлар тайёрлашни ўргатадиган курсга борганман. Яхши келин бўлишим керак эди-да. Ота-онамнинг ҳаракатлари зое кетмади. Тез орада қариндош-уруғ, қўни-қўшни ичида пазанда келин деб ном чиқардим. Қўлингиз ширин бўлса, ҳурмату иззатда бўласиз, унутманг. [ www.BePuL.NeT -Saytdan olindi.]\n«Ҳаётда ҳар хил вазиятлар бўлади. Жаҳлингиз учига чиққанда ҳам "кетаман” сўзини сира оғзингизга олманг. Одамнинг елкасида икки фаришта ўтиради. Сиз кетаман деганингиз замон, Яратган олдида тузилган шаръий никоҳингиз бекор бўлар экан. Бунга елкангиздаги фаришталар гувоҳлик қилишаркан. Болам жаҳл устида ҳайдаса ҳам, «Ҳеч қаерга кетмайман, никоҳ куни гувоҳлар олдида шу уй-жойни менга маҳр қилиб топширгансиз», деб тураверинг», дея такрор-такрор уқтирган қайнона-бувим. Айтганларига кириб, кам бўлмадим, яъни бирор марта ота уйимга аразлаб бормадим.\n«Рўзғоримда ҳеч нарса йўқ, деманг, келинпошша! Бир коса ун, бир пиёла ёғ борми, марра сизники. Ундан муштумдеккина хамир қоринг. Ичига ёғ суртиб, у ёқ-бу ёғини қовурдингизми, қатлама бўлади. Хамирни ёйиб, майдалаб пиёз, картошка тўғраб, солинг. Хоним тайёр бўлади. Гўшти бўлмаса, нима қилибди? Гоҳ ундоқ, гоҳ бундоқ. Ошхонада мана шундай тадбирли бўлсангиз, ўғлимнинг бирини икки қиласиз». Бу қайнонагинамнинг қулоғимга қуйганлари. Ҳақиқатда, бугун ўғлининг — эримнинг бири икки. Ойижоним эса эпли келинидан хурсанд.\nТилингизга эрк берманг!\nМеҳмон кутиш учун кун бўйи ҳаракатда эдим. Энг азиз меҳмонларим — қайнона-қайнотам уйимизга келишмоқчи эди. Келишди, шод-ҳуррам кутиб олдим. Дастурхон бошида бир воқеани эслаб қайнонамга гапириб бердим. «Боягина раҳматлик бувижонни эслаб тургандим. Меҳмон кутар куни иш шунақанги кўп бўлардики, овқат еб олишга ҳам вақт тополмасдик. Шунақа пайтлар бувижон сиздан яширинча уйига бир юмуш билан мени чақириб, у-бу егулик бериб, қорнимни тўйғазиб қўярди. «Қорни очдан супурги қўрқар эмиш, бунчалар қайнонангиз золим бўлмаса! Мана бу икки дона сомсадан еб олингу кейин ишингизни қилаверинг!» дерди. Буни эшитган қайнонам ўзини-ўзи уриша бошлади: «Ростанам, қаттиққўл бўлган эканман-а! Уйнинг нариги бурчагида ҳам чанг қолмасин, меҳмон шуни кўрса, уят қилади, деб тиним бермасдим. Меҳмон эса келардиям, кетардиям». Кулимсираб қўя қолдим. [ www.BePuL.NeT -Saytdan olindi.]\nИкки аёл бор экан. ҳар иккаласининг эри бир кунда хизмат сафарига кетишибди. Биринчи аёл «Турмуш ўртоғим сафардан қайтганида уни чиройли бўлиб кутиб олишим керак», деб роса ўзига зеб берибди. Иккинчи аёл эса тиним билмай уй тозалабди. Гиламларининг чангини қоқибди, ойналарини ювиб ялтиратибди. Хуллас, уйини чиннидек қилибди. Биринчи аёлнинг эри хизматдан қайтса, рафиқасини чунонам гўзалмишки, кўзини узолмай қолибди. «Нақадар гўзалсиз, азизам», дея эркалабди ёрини. Иккинчи аёл эри уйга қайтиши билан қилган ишларини унга кўрсатишга тушибди. «Мана бу хонани қаранг, ойналарни кўраяпсизми, қанча иш қилдим», дермиш ўзича хурсанд бўлиб. Хўжайини хотинининг юзига тикилиб туриб дебди: «Тупуришга жой қолмабди-ку, қаерга тупурай, юзинггами?»\nТурмушим бошида бу қўполроқ ривоятни гапириб берган қайнонам «Аёл киши уй ишларини ҳам қилиши керак, аммо ўзига қарашни ҳам унутмасин! Негаки эркак кўзи билан севади. У ёнида доимо ширин ифорлар таралиб турадиган озода, чиройли хотинни кўришни истайди!» деб қўшиб қўйган. Келинлар, ўзингиз ҳам, хонадонингиз ҳам доим гулдек яшнаб турсин. Шунда ёрингиз ораста ва лобар аёли ўрнида ўзгасини тасаввур қилолмайди.\nКатегория: Foydali maslahatlar / Полезны советы | Ko'rganlar:: 2502 | Добавил: www.horazm.net | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


Қабул квоталари белгиланди\n14.06.2018 Муаллиф Дилнавоз ҚЎЛДОШЕВА\nТошкент тиббиёт академияси Фарғона филиалига 2018/2019 ўқув йили учун ўқишга қабул қилиш бўйича қабул квоталари берилди. Унга кўра, бакалавриатнинг “Тиббий профилактика иши” таълим йўналиши бўйича 75 та, “Олий ҳамширалик иши” таълим йўналиши бўйича 25 та, жами 100 та ўзбек ва рус гуруҳларига қабул режаси белгиланди.\nТТА Фарғона филиалига абитуриентлар хужжатларини қабул қилиш жорий йилнинг 15 июнидан 15 июлгача давом этади. Тест синовлари 1 августдан 15 августгача Давлат тест маркази томонидан белгиланган кунда ўтказилади.\nЎзбекистон санъат ва маданият институти Фарғона минтақавий филиалида ҳам 5 та таълим йўналиши бўйича қабул квоталари тасдиқланди. 2018/2019 ўқув йили учун филиалда “Режиссёрлик: мусиқали театр режиссёрлиги” йўналишига 5 та, “Актёрлик санъати: мусиқали театр актёрлиги” йўналишига 25 та, “Халқ ижодиёти: ашула ва рақс” йўналишига 10 та, “Халқ ижодиёти: чолғу ижрочилиги” йўналишига 10 та қабул амалга оширилади. Мазкур йўналишлар бўйича фақат ижодий имтиҳонлар ташкил этилиб, 11 июлдан 20 июлгача ўтказилади. “Ахборот-кутубхона фаолияти: кутубхоначилик ва библиография” йўналишига эса 20 та қабул белгиланган. Ушбу йўналиш бўйича давлат имтиҳонлари тест синовлари тарзида 1 августдан 15 августгача бўлган муддат оралиғида бўлиб ўтади. Белгиланган жами 70 та қабул квотасининг 17 таси давлат гранти, 53 таси тўлов-шартнома асосидадир.\nЎзбекистон Республикаси Президентининг “2018/2019 ўқув йилида Ўзбекистон Республикасининг олий таълим муассасаларига ўқиш қабул қилиш тўғрисидаги” қарорига мувофиқ, олий ўқув юртларига қабул жараёнларининг ҳар томонлама адолатли ва шаффоф ўтказилиши юрт истиқболи учун муносиб мутахассис-кадрларнинг тайёрланиши йўлида муҳим қадам бўлиб хизмат қилади.\n« Ободлик, фаровонлик ва истиқбол


Соврин жамғармаси 100 000 АҚШ долларига...\n09.01.2020 09:42 0 1635\nТанловга ариза бериш муддати 10 февралга қадар узайтирилди. Унда энг яхши мобил илова ишлаб чиқарувчисига $50 000, иккинчи ўринга $30 00 ва учинчи ўринга $20 000 тақдим этилади.\nmGovAward – бу Ўзбекистон Республикаси ахборот технологиялари ва коммуникацияларини ривожлантириш вазирлиги ва IT Парк томонидан Бирлашган Араб Амирликларидан бўлган ҳамкорлар билан биргаликда ташкил этилаётган давлат хизматлари учун энг яхши мобил иловаларни ишлаб чиқиш бўйича республика танловидир.\nТанлов беш йўналишда ўтказилади:\nТадбиркорлик ва G2B\nТанловнинг асосий мезонлари қуйидагилар:\nбўлажак дастурнинг самарадорлиги\nТанловнинг асосий мезонлари келажакда қўлланилиш самарадорлиги, унинг инновационлиги ва фойдаланиш қулайлиги бўлади. Сиз бу ерда сўров қолдиришингиз мумкин.\nБундан ташқари, 18-19 январ кунлари Тошкентдаги Инҳа университетида mGovAward танлови иштирокчиларини қўллаб-қувватлаш бўйича семинар бўлиб ўтади. Семинар доирасида малакали менторлар рақобатчиларга дастурларни ишлаб чиқишдаги мавжуд муаммоларни бартараф этишда ёрдам беришга, шунингдек мобил иловаларни яратиш бўйича ўз тажрибалари билан ўртоқлашадилар.\nСеминарда иштирок этиш учун сиз олдиндан рўйхатдан ўтишингиз керак бўлади.\nҲуқуқ 06/08, 09:49\nСудьялар олий кенгаши бўш судьялик лавозимларига танлов эълон қилади


Бир турк миллиятчисининг шаҳодати « Ўзбекистон Халқ Ҳаракати\nБир турк миллиятчисининг шаҳодати\n06 August 2013 - 13:54\nМустафо Пахлавон. 1980 – йилда Туркияда юз берган давлат тўнтаришидан сўнг хунта бошлиги генерал Канон Эвраннинг буйруғи билан дорга осилди.\nАйби йўқ бўлатуриб осилди.. У ўзимдан кейинга бир хат қолдирган эди. Ва хат шу мазмунда эди:\nСевикли Отажоним ва Онажоним, сизлар мени бу ёшгача катта қилдингиз ва етиштирдингиз. Менинг сизларга нисбатан қилган хато ва айбларимни кечиринг. Хақларингни халол қилинглар. Сизларнинг фарзандингиз сифатида мен бугунгача Жаноби Хақнинг ва унинг Росулини, ва Олий Пайғимбаримизнинг йўлидан чиқмадим. Пешонага шундай ёзилган экан. Тақдирда нима ёзилган бўлса шуни кўрамиз.\nМен ҳам укам Хайдардек тез Аллоҳнинг хузурига етаман. Агар менинрг гуноҳим бўлса албатта Аллоҳнинг ҳузурида жазоимни олишга тайёрман.\nЙўқ, эса ўлимимга қарор берганлар, мени идом қилганлар Аллоҳдан жазосини топсинлар.\nУлар шуни хеч бир вақт унутмасинлар-ки, мустафолар ўлади, лекин Аллоҳнинг ваъдаси ўлмас. Миллатиятчилик яшаяжак. Бошиммни берган бу йўлнинг зафари яқиндир. Нусрат доим Аллоҳга ишонганларникидир.\nШу боис хеч хафа бўлманг. Жанозамнинг орқасидан йиғламанг, гуноҳдир. Сиздан илтимосим йиғламанг!\nОнажон, сизлар билан халоллашмоқ “рози ризочилик” истадим, фақат бўлмади. Агар мани сизларнинг устингизда хаққим бўлса, хаммангазга халол бўлсин,\nСизлар ҳам менга халол қилинг. Охирида Акамга, Келиноймга, Жиянимга, Синглимга саломлар ва хаққимни халол этишларини, мендан рози бўлишларини сўрайман. Севганимга ҳам салом айтингиз. Жаноби Аллоҳдан ширин бир оила қуриши учун унга ёрдамчи бўлишини сўрайман.\nТуркия туркчасидан Шамс ўзбекчалаштирди.


БОБУР – МАНГУЛИККА ДАХЛДОР КОМИЛ ШАХС ТИМСОЛИ – Юрт тараққиёти йўлида бирлашайлик!\nАйни кунларда мамлакатимизда Бобур таваллудининг 537 йиллиги катта хурсандчилик билан қарши олинди.\nАндижон давлат университетида, университет маъмурияти ҳамда ходимлар ва талабалар касаба уюшмаси қўмитаси хамкорлигида Бобур дахосига эхтиром кўрсатилиб, унинг таваллудига бағишлаб “Назм ва наво” деб номланган бадиий кеча ташкил этилди. Тадбирда университет талабалари ва профессор-ўқитувчилари иштирок этдилар.\nУниверситет ректори Акрамжон Юлдашев кириш сўзи билан очиб, ўз фикр-мулохазаларини билдирди.\nШундан сўнг, дастурнинг бадиий қисми бошланди. Тарих факультети талабалари томонидан Бобурнинг ижод наъмуналари маромига етказиб ижро этдилар. Айниқса, унинг Андижонни, юртимизни ташлаб чиқиб кетиши, қийинчиликларга тўла ҳаёти саҳналаштирилган “Андажоним қолди манинг” деб номланган саҳна кўриниши иштирокчиларни ўша даврга тушириб қўйгандек, унинг изтиробларни бирга ҳис қилгандек тасаввур уйғотди.\nДастур давомида вилоят намунавий мақом ансамбли хонандалари ижросида Бобур ғазаллари асосида тайёрланган “Сарахбори оромижон”, “Қачонбўлғай”, “Топилмас” каби қўшиқлар, вилоят мусиқали драма театри актёрларининг чиқишлари, талабалар томонидан ижро этилган қўшиқ ва рақслар барчага ўзгача рух ва шукуҳ бахш этди.\nБобур ролини қойил мақом қилиб ижро этган Мухторов Давронбек ташкил этилган бадиий дастур хақида ўз фикрини билдириб, – “Бугун шиддат билан ривожланиб бораётган глобаллашшув жараёнида миллий маънавий қадриятлар муҳим аҳамиятга эга. Буюк аждодларимизни хотирлаш, уларнинг илмий ва адабий меросини чуқур ўрганиш ҳар биримиз учун муҳимдир. Бугун буюк бобомиз Бобурнинг ролини ижро этдим. Мен ажойиб ҳис, иштиёқ чулғаб олдим. Барча тенгдошларимга мурожаат қилиб айтмоқчиманки, Бобурни севинг, унинг асарларини ўқинг. “Бобурнома”дан тарих, биология, геология ва шу каби кўплаб фанларга оид муҳим билимларни эгаллашингиз мумкин.”\nБадиий кеча сўнггида ташкилотчи талабаларга университет раҳбарияти ва ходимлар ва талабалар касаба уюшмаси қўмитасининг фахрий ёрлиқлари, эсдалик совғалари ва “Бобурнома” асари билан тақдирландилар.\n← АДТИ клиникасида “Навоийхонлик” ва “Бобурхонлик ” тадбири ўтказилди\nЗаҳириддин Муҳаммад Бобур таваллуд топган кун тадбирлари →


Синоптиклар дам олиш кунлари салқин об-ҳаво бўлишини тахмин қилишмоқда. Кундузги ҳарорат 27-32 даражагача пасаяди Ўзбекистон янгиликлари\nСиноптиклар дам олиш кунлари салқин об-ҳаво бўлишини тахмин қилишмоқда. Кундузги ҳарорат 27-32 даражагача пасаяди\n26 June 2020, 19:04\nЎзбекистон, Тошкент – Batafsil.uz ЯА. “Ўзгидромет” дам олиш кунлари кутилаётган об-ҳаво бўйича батафсил маълумот берди. Бу ҳақида мухбиримиз хабар қилмоқда.\n"Бугун аксарият ҳудудда қуруқ ва иссиқ об-ҳаво сақланиб қолади. Фақатгина Фарғона водийси вилоятларида қисқа муддатли ёмғир ёғиб, момақалдироқ бўлиши мумкин. Кундузи ҳаво ҳарорати 35-40 даража атрофида бўлади", - дея хабар беришмоқда синоптиклар.\nЎзбекистоннинг шимолий минтақаларига Волга бўйидан салқин ва кам намли ҳаво массаларининг кириши бошланди. Кун давомида ҳаво фронти республиканинг шимолий ва чўл ҳудудларидан ўтади. Қорақалпоғистонда, Хоразм вилоятида кундузи ҳарорат 30-35 даражагача пасаяди.\nЭртага салқин ва кам камли ҳаво массаси бутун Ўзбекистон бўйлаб тарқалади. Тошкент, Самарқанд, Жиззах, Сирдарё вилоятлари ва Фарғона водийси вилоятларининг баъзи жойларида қисқа муддатли ёмғир ёғиб, момақалдироқ бўлади. Кундузги ҳаво ҳарорати июнь охирига хос бўлган 27-32 даражагача пасаяди.\n26 ва 27 июнь кунлари республика бўйлаб совуқ фронтнинг эсиши билан билан шамол 15-20 м/с гача кучайиши мумкин, айрим жойларда шамол шиддати 23-28 м/с гача бўлиши кутилмоқда.\nЯкшанба куни Ўзбекистон ҳудуди қуруқ ва салқин ҳаво массаси таъсири остида бўлади. Республикада ҳаво ўзгариб туради, ёғингарчилик бўлмайди, шамол эсади.\nФақат тоғ олди ва тоғли ҳудудларда қисқа муддатли ёмғир ёғиб, момақалдироқ бўлиши мумкин. Кечаси ҳаво ҳарорати 15-20 даражагача пасаяди, кундузи ҳарорат 27-32 даража атрофида сақланиб қолади. Бу июнь ойи охирги беш кунининг меъёр кўрсаткичларидан 2-3 даража пастдир.


Бугун, 28 май куни Тошкент шаҳар Мирзо Улуғбек тумани электр таъминоти корхонасида электр энергияси учун тўлов мақсадида истеъмолчилар тўпланди. Бу ҳақда ўз ўқувчиси етказган маълумотга асосланиб, Telegram`даги davletovuz канали хабар тарқатди.\n«Канал ўқувчисининг айтишича, навбатда турганлар электр тармоғидан узиб қўйилган. Бу бинонинг ташқариси, ичкарида бундан баттар, дейди у. Кўпчилиги карантин туфайли даромадини йўқотган, пули йўқ, қарзга ёқиб беринглар, деб илтимос қилишмоқда.\nДавлат бир беморга ўртача 32 млн сўм сарфлаяпти. Шу одамларнинг умумий қарзи 32 млн чиқмаса керак.\n«Ҳудудий электр тармоқлари» АЖ карантин даврида халқимизга енгиллик яратиш мақсадида қарздор истеъмолчилар (жисмоний) электр энергиясидан вақтинча узилмайди, деган эди бир пайтлар», – деб ёзади блогер.\nХабарга «Ҳудудий электр тармоқлари» АЖ расмий муносабат билдирди. Унда айтилишича, мамлакатда карантин чоралари юмшатилгани боис фойдаланилган электр энергиясидан вужудга келган қарздорликларнинг ортишига йўл қўймаслик мақсадида қарздор истеъмолчилар тармоқдан ажратилмоқда.\nКомпания шу муносабат билан истеъмолчилардан ишлатилган электр энергияси учун тўловларни ўз вақтида амалга оширишни сўраган.\n«Фойдаланилган электр энергияси учун тўловларни ўз вақтида тўлаб боришингиз орқали энерготизимнинг барқарор ва самарали ишлаши, энерготизимда олиб борилаётган модернизация ва куз-қиш мавсумига тайёргарлик кўриш ишларини ўз вақтида бажарилишига катта кўмак бўлиб хизмат қилади.\nАйни вақтда Мирзо Улуғбек электр таъминоти корхонасидаги вазият истеъмолчилар ўртасида олиб борилган тушунтириш ишлари натижасида тўлиқ бартараф этилди», – дейилади жамият хабарида.\nKun.uz манбасининг билдиришича, шу вақтгача аҳолининг электр энергиясидан қарздорлиги 2 триллион сўмдан ошган. Ушбу қарздорлик ишлаб чиқарувчининг барқарор ва узлуксиз фаолият юритишига жиддий таъсир кўрсатади. Шунга қарамай, қарздор абонент мурожаатига биноан аҳоли тармоққа қайта уланмоқда ва қарзни ундириш бўйича енгиллик берилади.\nШунингдек, Kun.uz Мажбурий ижро бюроси вакилидан олган маълумотга кўра, ҳозирда ҳам коммунал хизматлар бўйича қарздорликни ундириш бўйича аҳолига талабнома юборилмаяпти.


Блинкен: Инсон ҳуқуқларидаги тенденциялар нотўғри йўналишда кетмоқда\n16 май 2022, Тошкент вақти: 17:15\nАҚШ Давлат департаменти эълон қилган ҳисоботга кўра, дунё бўйлаб инсон ҳуқуқлари аҳволи ёмонлашмоқда.\nБеларусда демократия учун тинч намойишларга қарши куч қўллангани, Россияда мухолифат етакчиси Алексей Навальний нишонга олингани ушбу ўзгаришларга яққол мисоллардир.\nАҚШ Давлат котиби Энтони Блинкен 30 март куни бўлиб ўтган брифингда бу мамлакатларда «инсон ҳуқуқлари соҳасидаги тенденциялар йўналиши нотўғри кетяпти», деди.\nБлинкен бу мавзуда дунё бўйлаб қарийб 200 давлатдаги инсон ҳуқуқлари бўйича ўтган йилги аҳвол юзасидан тайёрланган ҳисобот эълон қилиши муносабати билан сўзлади.\n«2020 йилда жуда кўп одамлар шафқатсиз шароитларда азоб чекишда давом этган», деб ёзди Блинкен ҳисобот муқаддимасида.\nҲисоботда Россия ҳам тилга олиниб, шу йили бошида Россияга қайтгач қамалган Навальнийга қарши асабни фалажловчи модда қўлланганига тўхтаб ўтилди.\nҲисоботда Беларусь «авторитар давлат» сифатида таърифланди. Хитой ҳам кескин танқид қилинди. Хусусан, мамлакат ҳукуматининг Шинжондаги уйғурлар ва бошқа озчилик мусулмонларга муносабати «геноцид ва инсониятга қарши жиноят» деб таърифланди.


Трампдан янги сайланган президент Байденга кутилмаган «совға» (фото) - Zamin.uz\nФото: «AFP 2020 / IRIB NEWS AGENCY»\nЖорий йил 27 ноябрь куни Теҳрон шаҳри яқинидаги қасабада эронлик таниқли физик олим Муҳсин Фахризоданинг ўлдирилишига доир янги тафсилотлар маълум бўлмоқда.\nИсми ошкор этилмаган Америка ҳукумати вакили ҳамда махсус хизматнинг икки ходими олимнинг ўлдирилиши ортида Исроил турганини маълум қилган.\nИсроил бош вазири Бинямин Нетаняҳу девонхонаси суиқасд борасида изоҳ беришдан бош тортган. АҚШ мудофаа вазирлиги ҳам ушбу ҳодисага муносабат билдиришдан тийилган. Аммо кузатувчилар, қотиллик ортида Исроил махсус хизмати тургани эҳтимоли жуда юқори деган фикрда.\nИсроил ҳукумати раҳбари Б.Нетаняҳу 2018 йили Эрон ядро дастурига доир махфий маълумотларни ошкор этар экан, профессорнинг суратини кўрсатиб, «Ушбу исмни эслаб қолинглар: Муҳсин Фахризода!» дея хитоб қилган эди. Қолаверса, бунга қадар, 2010-2012 йилларда мазкур давлат махсус хизмати томонидан Эроннинг яна тўрт нафар ядро соҳаси мутахассиси ўлдирилган эди.\nЭрон мудофаа вазирлигининг инновация ва тадқиқотлар бўлими раҳбари, Имом Ҳусайн номидаги университет профессори саналган Муҳсин Фахризода кўп йиллар давомида мамлакатнинг ядро соҳасидаги тадқиқотларига бошчилик қилган. Айрим Ғарб нашрлари Фахризодани Иккинчи жаҳон урушида АҚШда ядро қуролини яратиш лойиҳасига бошчилик қилган Роберт Оппенгеймга муқояса этишади. Фахризода «Эрон ядро соҳасининг отаси» деб ҳам аталиши ҳам бежиз эмас. Эрон билан муросасиз мухолифатда бўлган қўшни давлат махсус хизмати Фахризодани аввал ҳам ўлдиришга уринган, аммо суиқасд муваффақиятсиз якунланган.\nПрофессор Муҳсин Фахризодага қадар, 2010-2012 йилларда Эроннинг ядро физикаси бўйича яна тўрт олими ҳам ўлдирилган. Фото: «AP»\nШанба куни давлат телевидениеси орқали баёнот берган Эрон президенти Ҳасан Руҳоний ҳам суиқасдда Исроилни айблади. Айни чоқда, олим вафот этган бўлса-да, ядро бўйича тадқиқотлар давом этишини таъкидлади. Эрон ташқи ишлар вазири Жавод Зариф эса қотилликни «давлат террорчилик ҳаракати» деб атади.\nҚайд этилишича, Муҳсин Фахризода кетаётган машинага бир гуруҳ жангарилар қуролли ҳужум уюштирган. Жангарилар ва қўриқчилар ўртасидаги тўқнашувда олим оғир жароҳатланган. Шифокорларнинг уринишларига қарамай, у шифохонада вафот этган.\nАҚШ миллий хавфсизлик кенгаши қошидаги қуролланишга қарши тузилманинг собиқ раҳбари Эрик Брюэрга кўра, профессор Фахризоданинг ўлдирилиши у бошчилик қилаётган лойиҳаларнинг тўхтаб қолишига олиб келади. Бу ҳодиса Эрон сиёсий ва илмий доиралари руҳиятига ҳам салбий таъсир кўрсатади.\nМудофаа соҳаси эксперти Муҳаммад Маранди эса олимнинг ўлдирилиши илмий изланишларга у қадар таъсир этмайди деб ҳисоблайди. Унинг қайд этишича, сўнгги 10 йил давомида Эронда Фахризоданинг ишини давом эттирувчи олимлар авлоди шаклланди ва улар марҳум мутахассиснинг тадқиқотларини муносиб давом эттира олади.\nБинямин Нетаняҳу 2018 йилда Эроннинг махфий мудофаа дастури ҳақида маълумот берар экан, «Фахризода исмини эслаб қолинг!» деган эди. Фото: «Reuters»\nТаҳлилчилар ушбу ҳодисани Оқ уйни тарк этаётган Дональд Трампнинг янги сайланган президент Жо Байденга кутилмаган совғаси деб атамоқда.\nДональд Трамп бошқаруви даврида (2016-2020) Вашингтоннинг Теҳронга нисбатан босими фавқулодда кучайди. Трамп маъмурияти ҳатто президент Барак Обама даврида Эрон билан имзоланган битимдан ҳам бир томонлама чиқди. Ушбу ҳужжатда Эрон ядро дастуридан воз кечиши, бунинг эвазига Ғарб давлатлари иқтисодий жазо чораларини бекор қилиши кўзда тутилган.\nАҚШнинг янги сайланган президенти Жо Байден эса расман давлат раҳбари фаолиятини бажаришга киришгач, Эрон билан ядро битимини қайта тиклашини маълум қилган эди.\nЖоржтаун университети қошидаги тадқиқот маркази катта илмий ходими Пол Пилларга кўра, эронлик таниқли олимни ўлдириш орқали Байденнинг Эрон билан яқин ойлардаги музокараларини мураккаблаштириш, таъбир жоиз бўлса, боши берк кўчага тиқиш мақсад қилинган. Яъни Трамп қалтис ҳаракатлар орқали Байденнинг қўлини боғлаб қўйишга уринмоқда.\nЭрон раҳбарияти ядро дастури фақат тинчлик мақсадларида ишлатилишини айтиб келади. Фото: «Reuters»\nЖорий йил бошида Эроннинг юқори мартабали генерали Қосим Сулаймонийнинг АҚШ ҳарбийлари томонидан ўлдирилиши икки мамлакат ўртасида таранг муносабатларни баттар мураккаблаштирган эди.\nМазкур қотиллик алами совимасдан туриб, Эроннинг мудофаа соҳасидаги яна бир арбоби ўлдирилди. Бу эса, янги президент Жо Байден маъмурияти учун Вашингтон ҳамда Теҳрон ўртасидаги чигалликни ечиш осон бўлмаслигини кўрсатмоқда.\n21-11-2020, 13:25, Дунё\n26-05-2020, 17:30, Дунё